છબીલ પટેલ-મનિષા ગોસ્વામીએ ભાન\n22nd Aug 2019 | Updated at 07:26pm 22nd Aug 2019\nGujarat Samachar > સમાચાર > ગુજરાત > કચ્છ > છબીલ પટેલ-મનિષા ગોસ્વામીએ ભાન\nછબીલ પટેલ-મનિષા ગોસ્વામીએ ભાનુશાળીની હત્યા કરાવી!\nWednesday 30th January 2019 06:06 EST\nઅમદાવાદઃ ભાજપના પૂર્વ ઉપાધ્યક્ષ અને કચ્છના અબડાસાના પૂર્વ ધારાસભ્ય જયંતી ભાનુશાળી ભુજથી અમદાવાદ જઈ રહ્યા હતા ત્યારે આઠમી જાન્યુઆરીએ સયાજીનગરી ટ્રેનમાં ગોળી મારી હત્યા કરી દેવાઈ હતી. માળિયા પાસે બે અજાણ્યા માણસો ટ્રેનમાં ઘૂસ્યા અને ભાનુશાળી પર ગોળીબાર કર્યો હતો. ભાનુશાળીનું ઘટનાસ્થળે જ મૃત્યુ નીપજ્યું હતું. હત્યામાં ભાનુશાળીના પરિવારે પૂર્વ ધારાભ્ય છબીલ પટેલનો હાથ હોવાની શંકા વ્યક્ત કર્યા બાદ તાજેતરમાં તપાસ સમિતિએ છબીલ પટેલ અને મનિષા ગોસ્વામીએ ભેગા મળીને હત્યાનું કાવતરું ઘડ્યું હોવાનું જાહેર કર્યું છે.\nઆ કેસમાં મનિષા, પૂણેથી આવેલા શાર્પ શૂટર અને શાર્પશૂટર્સને હત્યા માટે મદદ કરનારા ભાગીદારો નીતિન પટેલ અને રાહુલ પટેલની એસઆઈટીએ ધરપકડ કરી છે.\nશાર્પશૂટરો શશીકાંત ઉર્ફે બિટિયા દાદા કામ્બ્લે અને શેખ અશરફ અનવર ફરાર છે. જોકે, શાર્પશૂટર્સ સાથે શું સોદો થયો હતો એ તપાસ હજી ચાલે છે. ઉલ્લેખનીય છે કે, મનિષા ગોસ્વામી અને તેના સાગરિતો જયંતી ભાનુશાળીને સતત બ્લેકમેઈલ કરતા હતા તેથી ક્રાઈમ બ્રાંચે આઠ માસ પહેલાં પણ તેમને ઝડપી લીધા હતા. મનિષા અને તેના સાગરિતોએ મળીને બે સેક્સ-સીડીઓ લીક કરી હતી. વધુ સીડીઓ લીક નહીં થાય તેની ક્રાઈમ બ્રાંચ સમક્ષ મનિષા અને તેની મંડળીએ ખાતરી આપી હતી. જોકે એ પછી પણ જયંતી ભાનુશાળીનું બ્લેકમેઈલિંગ ચાલુ રહેતાં પોલીસે મનિષા સહિત અન્યોની ધરપકડ કરી હતી. મનિષા પાસે રાજકારણીઓની ૩૦થી વધુ સેક્સ-સીડીઓ હોવાના એટીએસ અને ક્રાઈમ બ્રાંચને બાતમી મળી છે. જોકે, હજી સુધી એક પણ સીડી મળી નથી.\nઆર્થિક મુદ્દાનો વિવાદ\nએસઆઈટીના વડા અજય તોમરે જણાવ્યું કે, જયંતી ભાનુશાળીના ભત્રીજા સુનીલે મનિષા સામે નરોડા પોલીસ મથકમાં ૧૧મી એપ્રિલ ૨૦૧૮ના રોજ ખંડણીની માગની ફરિયાદ નોંધાવી હતી. એ પછી જમીનના બનાવટી દસ્તાવેજો કરાવવાનો એક કેસ નરોડા પોલીસ મથકમાં ૨૪મી જૂન ૨૦૧૮ના રોજ નોંધાયો હતો. આ બંને કેસમાં મનિષા ૧૦મી જૂનથી ૩જી ઓગસ્ટ સુધી જેલમાં હતી. આ વખતે છબીલ પટેલ અને સુરજીત પરદેશી (ભાઉ)એ સાબરમતી જેલમાંથી મનિષાને છોડાવવામાં મદદ કરી હતી. એ પછી શક્યતઃ છબીલ પટેલ અને મનિષાએ ભેગા મળીને જયંતી ભાનુશાળીનો કાંટો કાઢવા નક્કી કર્યું હતું.\nપૂણેમાં પ્લાન બન્યો!\nનવેમ્બર ૨૦૧૮માં પૂણેમાં મનિષા, છબીલ પટેલ, સુરજીત પરદેશી (ભાઉ) મળ્યા હતા અને ભાનુશાળીની વોચ રખાતી હતી. છબીલ પટેલે પોતાના નારાયણી ફાર્મ હાઉસમાં ૨૫મી ડિસેમ્બર, ૨૦૧૮ના રોજ શશીકાંત કામ્બ્લેને ઉતારો આપ્યો હતો. ૩૧મી ડિસેમ્બર, ૨૦૧૮ના રોજ અન્ય કાવતરા ખોરો ફાર્મ ઉપર આવ્યા પછી ભાનુશાળીની રેકીઓ કરી હતી.\nશાર્પશૂટર્સને પકડવા તજવીજ\nશશીકાંત બિટિયા તથા અશરફ શેખને પકડવા મહારાષ્ટ્ર, પૂણે, ઉત્તર પ્રદેશ સહિત સાત જગ્યાએ તપાસ ચાલે છે જ્યારે છબીલ પટેલ બીજી જાન્યુઆરીએ જ મસ્કત ગયા હોવાનું જણાયું છે. જેથી છબીલ પટેલને પકડવા ઈન્ટરપોલની મદદ લેવાશે.


પૃથ્વી-એક અધૂરી પ્રેમ કથા ભાગ-5 in Novel Episodes by DrKaushal Nayak books and stories PDF |પૃથ્વી-એક અધૂરી પ્રેમ કથા ભાગ-5\nપૃથ્વી અને અદિતિ બંને સાથે બેહોશ પડ્યા હતા અને પૃથ્વી ની છાતી માં ખંજર ભોકેલું હતું ,ત્યાં અચાનક એક પડછાયો પૃથ્વી ના પાસે આવ્યો અને પૃથ્વી ને ઉઠાવી ને પળ વાર માં ગાયબ થઈ ગયો. અદિતિ હજુ પણ ત્યાં જ હતી.\nરાત થઈ ગઈ . વિદ્યા અને બાકીના બધા અદિતિ ને શોધતા જંગલ માં આવ્યા અને વિદ્યા ને જંગલ માં દૂર અદિતિ બેહોશ હાલત માં દેખાઈ એ ભાગીને એના પાસે ગઈ અને એને ઉઠાવીને હોસ્ટેલ માં લઈ ગયા.\nઅહી પૃથ્વી ને જે પડછાયો ઉપાડી ને લઈ ગયો એ બીજું કોઈ નહીં પણ વીરસિંઘ હતા જે પૃથ્વી ને એમના ઘરે લઈ આવ્યા, ચાંદી ના ખંજર ના કારણે પૃથ્વી ના શરીર માંથી લોહી અવિરત વહી રહ્યું હતું. વીરસિંઘ એ ચાંદી ના ખંજર ને હટાવનો પ્રયાસ કર્યો પણ નાકામ રહ્યા. એમને તત્કાળ કોઈક ને ફોન કર્યો , થોડીક ક્ષણો માં ત્યાં એક સ્ત્રી આવી પહોચી એણે આગળ સુધી મોઢું ઢાંકેલું હતું. અને કેટલાક મંત્રો થી એમને પૃથ્વી ના શરીર માથી ખંજર દૂર કર્યું , આખરે લોહી વહેતું બંદ થયું.\nવીરસિંઘ : તમારો આ ઉપકાર હું કોઈ દિવસ નહીં ભૂલું\nઅજાણ સ્ત્રી : મે ખાલી ખંજર દૂર કર્યું છે પણ પૃથ્વી બચશે કે નહીં એની જવાબદારી હું નહીં આપી શકું.\nએટલું કહી એ ત્યાં થી રવાના થઈ ગઈ, વીરસિંઘ ચિંતા માં પડી ગયા પૃથ્વી એકદમ અચેત પડ્યો હતો.\nસવાર સુધી માં અદિતિ ને હોશ આવ્યો.એને આંખો ખોલી અને જોયું તો વિદ્યા એની બિલકુલ સામે બેઠી હતી ગુસ્સા માં\nઅદિતિ એ એક દમ નિર્દોષ થઈ ને પુછ્યું “શું થયું ? કેમ આમ બેઠી છે ?”\nવિદ્યા “તારો પ્રોબ્લેમ શું છે ?રોજ તું જંગલ માં જ કેમ મળે છે ? કેટલી વાર તને બચાવાની ?અને તું ત્યાં કરતી શું હતી ?”\nઅદિતિ એ મગજ પર થોડું જોર નાખ્યું એણે ગઈ કાલ રાત નો કિસ્સો યાદ આવ્યો કે એ જંગલ માં હતી પૃથ્વી એની પાછળ હતો એણે પૃથ્વી ને ખંજર માર્યું અને પછી નંદિની....\nઅદિતિ ને ફરી થી ધૂંધળા ચિત્રો દેખાવા લાગ્યા કે એ અને પૃથ્વી બંને એક નદી કિનારે બેઠા છે અને પ્રણય વાતો ચાલે છે ,ચિત્ર બદલાઈ ને પૃથ્વી પર અમુક વિચિત્ર લોકો હુમલો કરે છે. અને અદિતિ ના અપહરણ નો પ્રયાસ કરે છે પૃથ્વી ના નંદિની ....નંદિની.... ચિત્કારો અદિતિ ના કાન માં હજુ પણ ગુંજે છે .\nઅદિતિ એના હાથ થી કાન બંદ કરે છે અને જોર થી બૂમ પાડે છે “પૃથ્વી....”\nઅહી પૃથ્વી ના ઘર માં ..પૃથ્વી સફાળો બેઠો થાય છે.\nવીરસિંઘ ત્યાં પહોચે છે પૃથ્વી ને જીવિત જોઈને એમને શાંતિ થાય છે.\nવીરસિંઘ : આખરે તે સાબિત કરી દીધું કે તું પોતાની સૂજ બૂજ ખોઈ બેઠો છે ..તને ખબર હતી કે એ ખંજર તારો જીવ લઈ શકે છે તો તું એની પાસે ગયો જ કેમ ?તું તારી સાથે સાથે આપના આખા પરિવાર ને જોખમ માં નાખી રહ્યો છે .\nપૃથ્વી : એમાં એનો કોઈ દોષ નથી ..આ તો કિસ્મત નો ખેલ છે. એને સત્ય નો ખ્યાલ નથી.એતો આપના થી અજાણ છે .. એને ખબર જ નથી કે પણ આપણાં પરિવાર નો હિસ્સો છે .\nવીરસિંઘ : એના પાછળ પણ તું જ જવાબદાર છે . તને ખબર હતી કે તું એના વગર રહી નહીં શકે તો ...\nપૃથ્વી: મે જે કઈ પણ કર્યું ફક્ત એને બચાવવા કર્યું . એ આપણાં થી દૂર છે એટ્લે સુરક્ષિત છે અને આજીવન એની સુરક્ષા મારી જવાબદારી છે.\nવીરસિંઘ : તું ભૂલે છે કે એ હવે તારી નંદિની નથી અને હવે એ માનવ છે તો એના માં માનવ સહજ ગુણ પણ છે, એ અમર નથી વર્ષો વીતતા એ મૃત્યુ....\nપૃથ્વી એ વચ્ચે અટકાવ્યા\n“હું એને કઈ પણ નહીં થવા દવ .”\nવીરસિંઘ : તને ખબર છે ? એ તને મારવા ઈચ્છે છે . તને એક દરિન્દો સમજે છે નફરત થી જોવે છે તારા સામે .\nપૃથ્વી : નફરત જ સહી . પણ જોવે તો છે ને અને એના હાથ થી તો મોત પણ સ્વીકાર છે .\nવીરસિંઘ પૃથ્વી ની વાતો થી અકળાઈ ને જતાં રહ્યા\nઅહી અદિતિ ના મોઢા માથી “પૃથ્વી” શબ્દ સાંભળી ને વિદ્યા થોડી અસમંજસ માં મુકાઇ ,\nવિદ્યા : પૃથ્વી ... એણે શું કર્યું પાછું ?\nઅદિતિ ને અચાનક યાદ આવ્યું કે આ રહસ્ય ખાનગી રાખવાનું છે\nઅદિતિ એ વાત ને ટાળી દીધી\nઅદિતિ : કઈ નહીં .હું ઠીક છું તું તૈયાર થઈ ને જા હું પાછળ થી આવું છું .\nવિદ્યા નીકળી ગઈ . પણ અદિતિ હવે ધ્યાન થી વિચારવા લાગી કે આ ચાલી શું રહ્યું છે? મને સપના માં પૃથ્વી અને હું કેમ દેખાઈએ છીએ ,અને એ સાચે જ સપના છે કે કોઈ જૂની યાદો . શું પૃથ્વી સાચે મારા ભૂતકાળ સાથે જોડાયેલો છે શું એણે હું પહલે થી જ જાણું છું ? મારે આ પ્રશ્નો ના ઉકેલ શોધવા પડશે .અને એનો જવાબ એક જ વ્યક્તિ આપી શકે મારા guardian મારા aunty સ્વરલેખા.\nઅહી અદિતિ ના ભૂતકાળ વિષે કોઈ જંતુ નહતું ,અદિતિ ખુદ પણ એના ભૂતકાળ થી અજાણ હતી. એણે એના guardian સ્વરલેખા એ એવું જણાવ્યુ હતું કે એક અકસ્માત માં એના માતા પિતા ગુજારી ગયા અને અદિતિ પોતાની યાદશક્તિ ગુમાવી બેઠી છે અને સગા સબંધી માં એક માત્ર સ્વરલેખા છે જે અદિતિ ના aunty છે.અદિતિ તો એના આંટી ને પણ ઓળખતી નથી. આ વાતો તો એના આંટી એ જ એણે જણાવી હતી.\nઅદિતિ કોલેજ માં થી બહાનું બનાવી ને સ્વરલેખા ને મળવા ગઈ. સ્વરલેખા અને અદિતિ નું ઘર નજરગઢ થી થોડું દૂર હતું.\nઅદિતિ ઘરે પહોચી .સ્વરલેખા એ દરવાજો ખોલ્યો . પહોચતા જ ખબર અંતર પૂછ્યા પેહલા એ અદિતિ એ સવાલો ના મારા શરૂ કર્યું .\nઅદિતિ : આંટી .. હવે સમય આવી ગયો છે કે તમે મને બધી જ સચ્ચાઈ જણાવો . હું મારા અકસ્માત પેહલા કોઈ છોકરા ને ઓળખતી હતી ? કોઈ પૃથ્વી નામ ના શખ્સ ને તમે જાણો છો ? અમારો અકસ્માત કઈ રીતે થયો . મારા past ના દરેક વ્યક્તિ વિષે મારે જાણવું છે. અને આ વખતે મારે બધા સવાલો ના જવાબ જોઈએ.\nસ્વરલેખા : શાંતિ થી બેસ . શું થયું છે તને એ કે ?\nઅદિતિ : મારે શાંતિ નથી રાખવી . મને મારા ભૂતકાળ ના ધૂંધળા ચિત્રો દેખાય છે . જે વ્યક્તિ ને અત્યારે આટલી નફરત કરું છું એનું મારા જીવન માં શું સ્થાન હતું ? કોણ છે એ ?\nસ્વર લેખાં ના ચેહરા ના હવ ભાવ બદલાઈ ગયા .\nઅદિતિ : મને તમારા ચેહરા પર થી એવું કેમ લાગે છે કે તમે મારા થી કઈક છુપાવો છો ? મારે આજે બધુ સત્ય જાણવું છે .\nઅદિતિ ની જીદ થી હારીને સ્વરલેખા એ શરૂઆત કરી.\nતારા અકસ્માત પેહલા આપની જિંદગી ખુશહાલ હતી તું અહી આપણાં જ શહેર માં અભ્યાસ કરતી હતી. તારા કોલેજ માં ઘણા સારા મિત્રો હતા એમનો એક પૃથ્વી છે.એ તારો ખૂબ જ સારો મિત્ર હતો એના બધા સુખ દુ:ખ તારી સાથે share કરતો હતો.પરંતુ અમુક સમય પછી એ ક્યાક વિદેશ ચાલ્યો ગયો. અને એના અમુક સમય બાદ તારો અકસ્માત થયો. Doctor એ કહ્યું હતું કે તને partial amnesia છે એટ્લે અમુક વર્ષ પછી તારી યાદશક્તિ પછી આવશે . તારા અને પૃથ્વી ના એ જ પળો તને દેખાતા હશે.\nઅદિતિ ઢીલી પડી ગઈ\n“ તો શું હું ..... અને .... પૃથ્વી... મારો મતલબ કે અમે .....બ ....બંને એકબીજાને પ્રેમ કરતાં હતા. ?\nસ્વરલેખા : ના તમે ખાલી મિત્રો હતા , કારણ કે બધા ને ખબર હતી કે પૃથ્વી તને નહીં નંદિની ને પ્રેમ કરતો હતો. નંદિની નું એક બીમારી માં મોત થઈ ગયું એનો આઘાત પૃથ્વી સહન ના કરી શક્યો અને વિદેશ ચાલ્યો ગયો .\nઅદિતિ ને એમ હતું કે એ પોતે નંદિની છે પણ આંટી ની વાત પર થી લાગ્યું કે આંટી એણે કોઈ દિવસ ખોટું નહીં કહે. એણે થયું કે એ અને પૃથ્વી મિત્ર કઈ રીતે હોઇ શકે ? પૃથ્વી તો એક vampire છે. મારે હવે સચ્ચાઈ પૃથ્વી પાસે થી જાણવી પડશે કે એ મને ઓળખવા છતાં આવું વર્તન કેમ કરે છે ?\nઅદિતિ ને થયું કે પૃથ્વી ના vampire હોવાની વાત આંટી ને જણાવ્યા જેવી નથી એ ડરી જશે એટ્લે એ વાત મારા પૂરતી સીમિત રહે એ સારું.\nઅદિતિ : આંટી sorry મે તમારી સાથે આવું વર્તન કર્યું પણ સચ્ચાઈ મારા માટે આવશ્યક હતી. હવે હું નિકલું .\nસ્વરલેખા : પણ બેટા થોડી વાર પછી જજે હાલ તો આવી છે.\nઅદિતિ : ના આંટી હું vacation માં આવીશ હાલ મારે કેટલાક પ્રશ્નો ના જવાબ જોઈએ છે . Bye\nઅદિતિ નીકળી ગયા બાદ સ્વર લેખાં એ કહ્યું કે હવે તું બહાર આવી શકે છે અદિતિ નીકળી ગઈ છે.\nઉપર ના રૂમ માઠી એક મોટો કાળો કોટ પેહરેલો વ્યક્તિ નીચે ઉતર્યો .એનું મોઢું ઢાંકેલું હતું .\nસ્વરલેખા : એ નીકળી ગઈ છે અને જેવુ તે કહ્યું હતું મે એવું જ કહ્યું છે એને અને હવે તારે મોઢું ઢાંકવાની જરૂર નથી.\nએ વ્યક્તિ એ mask હતાવ્યું એ વ્યક્તિ બીજું કોઈ નહીં પણ પૃથ્વી જ હતો\nપૃથ્વી : આભાર આપનો .\nસ્વરલેખા : મે એક વાર તને એના થી બચાવ્યો તારા છાતી માં થી ખંજર કાઢીને વારંવાર એવું નહીં થાય .\n(પૃથ્વી ના છાતી માથી ખંજર કાઢવા વાળી સ્ત્રી સ્વરલેખા જ હતી)\nપૃથ્વી : હા , હું હમેશા આપનો રૂણી રહીશ .\nસ્વરલેખા : ઋણ નો સવાલ નથી પૃથ્વી .હું પણ નંદિની ને એટલો જ પ્રેમ કરું છું જેટલો તું કરે છે પણ એને સત્ય જાણવા નો હક છે કે એ કોણ છે , હું કોણ છું ,એને જાણવા નો હક છે કે હું એની કોઈ આંટી નથી ,વર્ષો પેહલા તારા કહવા પ્રમાણે એની રક્ષા માટે તે મને આ જવાબદારી સોંપી હતી. અને છેલ્લા ઘણા વર્ષ થી મે આ જવાબદારી નિભાવી છે. તું એને કહી કેમ નથી દેતો કે તારો પ્રેમ અપાર છે . ભવિષ્ય ની ચિંતા ના કરીશ જે નસીબ માં હશે એ થશે હું વિનંતી કરું છું એને એની બધી યાદો પરત આપી દે . જણાવી દે એને કે એ અદિતિ નથી નંદિની છે તારી નંદિની.\nપૃથ્વી : યોગ્ય સમય આવશે એટ્લે જણાવી દઇશ .\nસ્વરલેખા : પૃથ્વી .. યોગ્ય સમય આવતા પેહલા મોડુ ના થઈ જાય એ જોજે . તને ખબર છે ને બીજા લોકો જે તમારા દુશ્મન છે એ પણ નંદિની ની ખોજ માં છે જો તારા પેહલા એ નંદિની સુધી પહોચી ગયા તો ..\nપૃથ્વી : હું એવું કોઈ દિવસ નહીં થવા દવ હું નંદિની ને મારી નજર થી દૂર નહીં કરું , હવે મારે નીકળવું પડશે અદિતિ મને જ શોધવા ગઈ છે.\nએટલું કહીને પૃથ્વી પલભર માં જંગલ ના અંધકાર વાયુવેગે માં ગાયબ થઈ ગયો.\nબીજી બાજુ અદિતિ નજરગઢ એના કોલેજ પહોચી ગઈ . ત્યાં પહોચતા જ એ સીધી પૃથ્વી ને શોધવા લાગી. એને અમુક વિધ્યાર્થીઓ ને પુછ્યું પણ કોઈને પૃથ્વી વિષે જાણ નહોતી.\nઘણું શોધ્યા બાદ પણ પૃથ્વી મળ્યો નહીં. આખરે મોડી સાંજે જ્યારે અદિતિ થાકીને ઘરે જતી હતી ત્યારે જંગલ ને અડીને પાસે એક બેન્ચ પર પૃથ્વી એકલો બેઠો હતો. અદિતિ ની નજર એના પર પડી. ત્યારે ધીમી ધારે હિમ વર્ષા થતી હતી અને ઠંડો પવન વહેતો હતો. અદિતિ ધીમેક થી પૃથ્વી ના પાછળ ગઈ અને પૃથ્વી ના ખભા પર હાથ મૂક્યો.\nઅદિતિ નો હાથ પડતાં જાણે પૃથ્વી ના મૃત શરીર માં હદય ધબકવા લાગ્યું અને નવા પ્રાણ પુરાયા હોય એવો એહસાસ એને થયો .\nઅદિતિ પૃથ્વી ની બાજુ માં બેઠી\nઅદિતિ : પૃથ્વી... મને સચ્ચાઈ જાણ થઈ ગઈ છે કે તું મારો best friend છે. હું તો મારી યાદશક્તિ ગુમાવી બેઠી છું પણ તું ? તું તો બધુ જાણતો હતો મને ઓળખતો હતો તો તે મને કેમ કઈ કહ્યું નહીં ?\nપૃથ્વી : હું બધુ ગુમાવી ચૂક્યો છું નંદ.....સોરી અદિતિ ..\nતને જોતાં જ મારી બધી જૂની યાદો તાજી થઈ જાય છે જે હું નથી ચાહતો એટ્લે હું હમેશા તારા થી દૂર રહું છું . અને તારી સાથે લડીને મારા થી દૂર રાખું છું.\nઅદિતિ : પૃથ્વી ..તું પેલા પણ તારા દુ:ખ મારી સાથે વહેચતાઓ હતો અત્યારે પણ વહેચી શકે છે. હું જાણું છું તારું દૂ:ખ અપાર છે પણ જિંદગી ની નવી શરૂઆત પણ કરી શકાય.આ સંસાર માં જે આવ્યા છે એક દિવસ મૃત્યુ પણ પામશે, પછી એ હું હોવ કે નંદિની ....\nપૃથ્વી એ એનો હાથ અદિતિ ના મોઢા પર મૂકી દીધો અને બોલતા અટકાવી દીધી. પૃથ્વી નો સ્પર્શ થતાં જ અદિતિ ને પુનઃ ધૂંધળા ચિત્રો દેખાવા લાગ્યા....\nજેમાં .. એ પૃથ્વી ને કહતી હતી “ પૃથ્વી કદાચ કોઈ દિવસ એવું પણ બની શકે આપના દુશ્મનો અચાનક સામે આવી જાય તો હું તને બચાવી લઇશ અને કહીશ કે મારા પૃથ્વી ને છોડી દે એના બદલે મારા પ્રાણ લઈ લો. અને પૃથ્વી એના મોઢા પર હાથ મૂકીને બોલ્યો. કોઈ દિવસ મારા આગળ મરવાની વાત ના કરતી , મોત ખૂબ ભયંકર છે , અને હું તારા વગર નહીં જીવી શકું નંદિની.”\nઅહી અદિતિ ના ચિત્રો પૂરા થાય છે અને હજુ પૃથ્વી નો હાથ અદિતિ ના મોઢા પર છે.\nપૃથ્વી : નંદિની મરી નથી એ જીવે છે અને એને હું કઈ નહીં થવા દવ. અને કોઈ દિવસ મારા આગળ મરવાની વાત ના કરતી , મોત ખૂબ ભયંકર છે , અને હું તારા વગર નહીં જીવી શકું નંદ.....\nપૃથ્વી અટકી ગયો.\nપૃથ્વી : સોરી .મને કઈક જૂનું સ્મરણ થઈ ગયું.\nઅદિતિ : મને પણ . ........................ એ બધુ છોડ મને એ કે હું અને નંદિની કેટલા નજીક હતા.\nપૃથ્વી : ખૂબ જ .... એમ કહી શકાય કે એક શરીર અને એક આત્મા છે બસ નામ અલગ છે.\nઅદિતિ : તો પછી મને થોડા દિવસ થી મારી ભૂતકાળ ની જે યાદો દેખાય છે એમાં ફક્ત તું જ કેમ છે નંદિની કેમ નહીં અને મને તો એવું જ લાગે છે કે તું નંદિની ને નહીં મારી સાથે જ સંવાદ કરી રહ્યો હોય .મને એવું લાગતું હતું કે હું જ નંદિની છું .\nપૃથ્વી ડઘાઈ ગયો કે અદિતિ સચ્ચાઈ ની ખૂબ નજીક છે.\nપૃથ્વી : મે તને કહ્યું ને કે તું અને નંદની એક શરીર અને એક આત્મા છો ,સમય આવશે એટ્લે એ પણ સ્પષ્ટ થઈ જશે .\nએટલું કહી પૃથ્વી ઊભો થઈ ચાલવા લાગ્યો.\nઅદિતિ : પૃથ્વી હું જાણું છું તું એક vampire છે.મને રઘુવીર એ બધુ જણાવ્યુ છે .\nપૃથ્વી ઊભો રહી ગયો અને પાછળ ફર્યો .\nપૃથ્વી : અદિતિ અમુક વાતો તું ના જાણે એ સારું છે તને ખબર નથી કે આ દુનિયા કેટલી ખતરનાક છે . એટ્લે મારી સલાહ મન એ રઘુવીર અને અમારા થી દૂર રહીશ તો સુરક્ષિત રહીશ.\nઅદિતિ : મને જે દિવસે રઘુવીર એ કહ્યું કે તું એક ક્રૂર vampire છે ત્યારે મને તારા પર ખૂબ જ નફરત હતી અને એ જ ગુસ્સા માં તને મે ખંજર ભોકી દીધું.\nપણ જ્યારે હું તને જોવું છું ત્યારે મને તારા પર ગુસ્સો નથી આવતો. કે તારો ભય પણ નથી .ખબર નહીં કેમ પણ મને એવું લાગે છે કે તું મને કોઈ દિવસ હાનિ નહીં પહોચડે ઉપર થી તું હમેશા થી મારી રક્ષા કરે છે.તને જોતાં જ એવું લાગે છે કે કદાચ મારે હવે આ દુનિયા બીજા કોઇની જરૂર નથી ,તારી સાથે સમય ક્યાં વીતી જાય ખબર નથી પડતી. આ જંગલ જેનાથી આખું શહેર દરે છે એમાં મને ભય નથી લાગતો કારણ કે મારૂ મન જાણે છે કે તું મને કોઈ પણ પરિસ્થિતી માં થી બચાવી લઇશ.\nઅને સાચું કહું તો ....\nકદાચ હું તને પેહલા પણ.....\nપેહલા પણ પ્રેમ કરતી હતી ...\nમારી યાદો ખોવાઈ ગઈ છે પણ પ્રેમ હજુ જીવિત છે.\nબોલતા બોલતા અદિતિ પૃથ્વી ની એકદમ નજીક આવી ગઈ.\nઅદિતિ ની વાતો થી પૃથ્વી પીગળી ગયો. એને અદિતિ ના હાથ એના હાથ માં લીધા. અદિતિ નું હદય જોર થી ધબકવા લાગ્યું.\nએ ધબકારા પૃથ્વી ના કાનો સુધી પહોચ્યા ,પૃથ્વી હોશ માં આવ્યો.\nપૃથ્વી : અદિતિ આપણે પેહલા પણ ખૂબ સારા મિત્રો હતા. અને આજે પણ છીએ તું પેહલા પણ મારી હકીકત જાણતી હતી આજે આપણ જાણે છે.પણ મારો પ્રેમ ફક્ત નંદિની છે.\nઅદિતિ આટલું સાંભળતા જ તૂટી ગઈ.\nપૃથ્વી : રાત બહુ થઈ ગઈ છે . હું તને હોસ્ટેલ છોડી દવ.\nઅદિતિ : તારે ચિંતા કરવાની જરૂર નથી હું પહોચી જઈશ.તું તારા રસ્તે જ હું મારા .\nપૃથ્વી ને થયું કે હાલ અદિતિ દુખી છે અને ગુસ્સા માં પણ એટ્લે એ ત્યાં થી નીકળી ગયો.\nપૃથ્વી ના જતાં જ અદિતિ ના આંખ માથી આંસુ વહવા લાગ્યા. એ થોડી વાર ત્યાં જ બેસી રહી અને પછી એને થયું કે હવે ખૂબ મોડુ થઈ ગયું છે. હોસ્ટેલ પહોચવું પડશે. પણ એને વિચાર્યું કે રોડ થી જઈશ તો ખૂબ વાર લાગશે એના કરતાં જંગલ માથી નીકળી જાવ ફટાફટ પહોચી જઈશ.\nએને જંગલ ના રસ્તે ચાલવા નું શરૂ કર્યું ઘણું ચાલ્યા બાદ એને એવો એહસાસ થયો કે એ રસ્તો ભૂલી ગઈ છે.\nએ ઘભરાઈ ગઈ અને આમતેમ રસ્તો શોધવા લાગી .રસ્તો શોધતા શોધતા એ જંગલ ના એવા વિસ્તાર માં પહોચી ગઈ જે પૃથ્વી ના દુશ્મનો નો ઇલાકો હતો .જ્યાં માનવ તો શું vampire પણ પ્રવેશ કરી શકતા નહોતા.\nરસ્તો શોધતા શોધતા એનો પગ લપસ્યો અને નીચે પડી ગઈ અને પગ માથી લોહી વહેવા લાગ્યું. તો પણ એ ચાલતી રહી .\nએના લોહી ની ગંધ ત્યાં ની માટી માં ભળી ગઈ. અને એની મહેક એ જંગલ માં ગુફામાં પહોચી.\nત્યાં અર્ધ વસ્ત્ર પહેરેલા આદિમાનવ જેવા દેખાતા ,લાંબા વાળ, મોટા નખ અને બિહામણો દેખાવ ધરાવતા લોકો બેઠા હતા.\nએમાં થી એક “આ મહેક તો કોઈ માનવ લોહી ની છે.”\nબીજો વ્યક્તિ: તો શોધો એને , એ ખોટી જગ્યાએ આવી ગયો છે.\nચાર પાંચ જણા ઊભા થઈ એ લોહી ની તરફ સૂંઘતા સૂંઘતા ચાલવા લાગ્યા.\nએ લોકો એ જગ્યાએ પહોચી ગયા જ્યાં અદિતિ નો પગ લપસ્યો હતો.\nઅને એમાં થી એકે ત્યાં પડેલા લોહી ના ટીપાં વળી માટી ઉઠાવી અને સૂંઘી અને એની આંખો પહોળી થઈ ગઈ .\nએ વ્યક્તિ : મુરખો .. આ કોઈ સાધારણ માનવ નું ખૂન નથી . આ એનું જ ખૂન છે જેની આપણે વર્ષો થી તલાશ કરીએ છે. આ તો શાપમુક્તિ ખૂન છે . આપનું નસીબ જાગી ગયું છે કે વ્યક્તિ સામે ચાલીને આપના ઘરે આવ્યું છે. એના પેહલા કે એ અહી થી ભાગી જાય શોધો એને.\nએટલું કહેતા જ બધા ના શરીર માં પરીવર્તન આવવા લાગ્યા અને જોતાં જોતાં એ લોકો માનવ માં વરુ એટ્લે કે ભેડીયા બની ગયા જેને wolf કહવાય છે . અને vampire ના આ દુશ્મનો બીજા કોઈ નહીં પણ પ્રાચીન જીવ werewolf હતા.\nઆ werewolf અદિતિ નો પીછો કરવા લાગ્યા .\nઅદિતિ ચાલતા ચાલતા એક નદી કિનારે આવીને ઊભી અને એનો જખમ સાફ કરતી હતી ત્યાં એને કઈક જંગલ ની જાડીયો માં હલચલ સંભળાઈ. ... અને સામે ઘણીબધી જડિયો માં પશુ ઊભા હોય એવો આભાસ થયો. નદીની બીજી બાજુ પણ જંગલ હતું પણ આખી નદી તરીને પર કરવી અશક્ય હતી .\nઅદિતિ ને હવે ખૂબ જ ભય લાગવા લાગ્યો. એને એક જાડી માં પીળી ચમકતી આંખો દેખી . અને એ જોતાં જ એને “પૃથ્વી ..... અવાજ લગાવ્યો.


Zydus Hospitals તમે ડાયાબિટીસ થી પીડાવ છો કે ગેરમાન્યતા થી? ડાયાબિટીસ થી બચી શકાય છે, તેમજ ડાયાબિટીસ હોવા છતાં, સ્વસ્થ જીવન જીવી શકાય છે. જાણો આ વિડિઓ થકી. #ZydusHospitals #Diabetes #DiabetesCare #DiabetesAwareness #DiabetesManagement #DiabeticDiet #DiabetesCommunity #HealthCare #StayHealthy #ZydusCare #BestHospitalinAhmedabad #Ahmedabad #GoodHealth\nતમે ડાયાબિટીસ થી પીડાવ છો કે ગેરમાન્યતા થી? ડાયાબિટીસ થી બચી શકાય છે, તેમજ ડાયાબિટીસ હોવા છતાં, સ્વસ્થ જીવન જીવી શકાય છે. જાણો આ વિડિઓ થકી.\nતમે ડાયાબિટીસ થી પીડાવ છો કે ગેરમાન્યતા થી?\nડાયાબિટીસ થી બચી શકાય છે, તેમજ ડાયાબિટીસ હોવા છતાં, સ્વસ્થ જીવન જીવી શકાય છે. જાણો આ વિડિઓ થકી.\n#ZydusHospitals #Diabetes #DiabetesCare #DiabetesAwareness #DiabetesManagement #DiabeticDiet #DiabetesCommunity #HealthCare #StayHealthy #ZydusCare #BestHospitalinAhmedabad #Ahmedabad #GoodHealth\nતમે ડાયાબિટીસ થી પીડાવ છો કે ગેરમાન્યતા થી? ડાયાબિટીસ થી બચી શકાય છે, તેમજ ડાયાબિટીસ હોવા છતાં, સ્વસ્થ જીવન જીવી શકાય છે. જાણો આ વિડિઓ થકી. #ZydusHospitals #Diabetes #DiabetesCare #DiabetesAwareness #DiabetesManagement #DiabeticDiet #DiabetesCommunity #HealthCare #StayHealthy #ZydusCare #BestHospitalinAhmedabad #Ahmedabad #GoodHealth\nયૂરોલોજી ની બીમારી થી પીડાઈ રહ્યા છો? પણ અમદાવાદ સુધી..\nExercise is the key to enhance your lungs capacity! While the video plays maintain patience, forget about the existence of skip button & Inhale -..


ઈન્ટેલિજન્સ એજન્સીઓનો રિપોર્ટ, દિલ્હીમાં જૈશના આતંકીઓ આવ્યાઃ એલર્ટ જાહેર – Samkaleen\nઈન્ટેલિજન્સ એજન્સીઓનો રિપોર્ટ, દિલ્હીમાં જૈશના આતંકીઓ આવ્યાઃ એલર્ટ જાહેર\nપાકિસ્તાનના આતંકી સંગઠને પાટનગર દિલ્હીમાં હુમલો કરવાનો કાવતરું ઘડ્યું છે. ઈન્ટેલિજન્સ એજન્સીઓને આતંકી મસૂદ અઝહરના સંગઠન જૈશ-એ-મોહમ્મદના કાવતરા સાથે જોડાયેલા ઈનપુટ મળ્યા છે. માનવામાં આવે છે કે, દિલ્હીમાં જૈશના ચારથી પાંચ આતંકીઓ આવેલા છે. આ ઈનપુટ પછી દિલ્હી પોલીસની સ્પેશિયલ સેલની ટીમે બુધવાર રાતથી પાટનગર અને આસપાસના વિસ્તારોમાં દરોડા પાડવાનું શરૂ કરી દીધું છે.\nબીજી બાજુ બીસીએફએ જમ્મુ-કાશ્મીરના અખનૂર સેક્ટરમા આંતરરાષ્ટ્રીય સીમા પાસે અમુક ઘૂસણખોરોની ધરપકડ કરી છે. તેઓ પાકિસ્તાનના કબજાવાળા કાશ્મીર (પીઓકે)માંથી ભારતીય સીમામાં પ્રવેશ કરવાનો પ્રયત્ન કરતાં હતા. સેનાએ તે ઘૂસણખોરોને પોલીસને સોંપી દીધા છે. આ પહેલાં અમેરિકાના સહાયક રક્ષામંત્રી રેન્ડલ શ્રાઈવરે કહ્યું હતું કે, જમ્મુ-કાશ્મીરથી અનુચ્છેદ ૩૭૦ હટાવ્યા પછી આતંકીઓ ખૂબ ગુસ્સે થયેલા છે. જો પાકિસ્તાન આતંકીઓને કંટ્રોલ કરવામાં નિષ્ફળ રહેશે તો આતંકીઓ ભારત પર હુમલો કરી શકે છે. પાક આતંકીઓ પર કેટલી નદર રાખી શકશે તે ચિંતાનો વિષય છે.\nગૃહ મંત્રાલયના રિપોટર્ પ્રમાણે, ૩૦૦ પાકિસ્તાની નાગરિકોને કઘઈ ક્રોસ કરવા માટે તૈયાર કરાયા છે. ઠંડી શરૂ થતા પહેલા પાકિસ્તાન તેમણે એલઓસી પાર કરાવવા માંગે છે. ઈંઇના જણાવ્યા પ્રમાણે, કઘઈ પર ૩૨ પાકિસ્તાની ચેક પોસ્ટ પર આતંકીનો જમાવડો થયો છે. તેઓ પાકિસ્તાની સેનાના સંરક્ષણમાં છે, એટલા માટે વાર વાર ફાઈરિંગ થઈ રહ્યું છે.\nપંજાબમાં ડ્રોન દ્વારા હથિયાર મોકલવા અંગે એજન્સીઓએ જણાવ્યું કે આ હથિયાર ગેન્ગસ્ટર્સને મોકલવામાં આવ્યા હતા. ખાલિસ્તાની મૂવમેન્ટના માણસોને પાકિસ્તાનથી ફંડિંગ મળી રહ્યું છે. અમૃતસર એરપોટર્ને સેનાના હવાલે કરી દેવાયું છે. ડ્રોનથી હથિયાર મોકલાવી તપાસ ગઈંઅને સોંપવામાં આવી છે. પંજાબ પોલીસે મંગળવારે રાતે ખાલિસ્તાની આતંકી સાજનપ્રીત સિંહ બિટ્ટાને ઝડપી પાડ્યો હતો. તે પાકિસ્તાની આતંકી રણજીત સિંહ બિટ્ટાના સંપર્કમાં હતો.\nAuthor samkaleen_adminPosted on October 3, 2019 October 3, 2019 Categories National\nPrevious Previous post: ગૃહમંત્રી અમિત શાહે વંદે ભારત એક્સપ્રેસને બતાવી લીલી ઝંડી, જાણો કેટલું છે ભાડું?\nNext Next post: RBIએ રેપો રેટમાં કર્યો ઘટાડો, લોનના હપ્તા ઘટશે


જામા મસ્જિદ પાસે હનુમાન જયંતીની શોભાયાત્રાને અટકાવવામાં આવી હતી, બોલાચાલી બાદ હિંસા ફાટી નીકળી હતી | Hanuman Jayanti procession stopped near Jama Masjid, violence erupts after brawl - Divya Bhaskar\nHanuman Jayanti Procession Stopped Near Jama Masjid, Violence Erupts After Brawl\nદિલ્હી પોલીસની FIRમાં હિંસાની કહાની:જામા મસ્જિદ પાસે હનુમાન જયંતીની શોભાયાત્રાને અટકાવવામાં આવી હતી, બોલાચાલી બાદ હિંસા ફાટી નીકળી હતી\nપથ્થરમારામાં7પોલીસકર્મી અને એક નાગરિકને ગંભીર ઈજા\nદિલ્હી પોલીસે જહાંગીરપુરમાં હનુમાન જયંતીની શોભાયાત્રા પરના હુમલા સામે FIR નોંધી છે. FIRમાં પોલીસ સ્ટેશનના પોલીસ અધિકારી રાજીવ રંજન સિંહ દ્વારા કહેવામાં આવેલી કહાની જણાવવામાં આવી છે. તેમના કહેવા પ્રમાણે, શોભાયાત્રા જામા મસ્જિદ પાસે પહોંચતાની સાથે જ કેટલાક લોકોએ બોલાચાલી કરવાનું શરૂ કર્યું હતું. વિવાદ એટલો વધી ગયો કે પથ્થરમારો શરૂ થઈ ગયો હતો, ત્યારબાદ હિંસા ફાટી નીકળી હતી.\nબોલાચાલી બાદ પથ્થરમારો શરૂ થયો હતો\nFIRમાં કહેવામાં આવ્યું છે કે - પોલીસ સ્ટેશન જહાંગીરપુરીના વિસ્તારમાં હનુમાન જન્મોત્સવની શોભાયાત્રા કાઢવામાં આવી રહી હતી. શનિવારે સાંજે 04:15 વાગે શોભાયાત્રા જહાંગીરપુરીથી શરૂ થઈ, જે BJRM હોસ્પિટલ રોડ, BC માર્કેટ, કુશલ ચોક થઇ મહેન્દ્ર પાર્ક ખાતે સમાપ્ત થવાની હતી. શોભાયાત્રા શાંતિપૂર્ણ રીતે પસાર થઈ રહી હતી.\nસાંજે લગભગ6વાગ્યે શોભાયાત્રા જામા મસ્જિદ પાસે પહોંચતા જ અંસાર નામનો એક વ્યક્તિ તેના 4-5 સાથીઓ સાથે આવ્યો અને શોભાયાત્રામાં સામેલ લોકો સાથે બોલાચાલી કરવા લાગ્યો હતો. ઉગ્ર બોલાચાલી બાદ બંને પક્ષે પથ્થરમારો શરૂ થયો હતો, જેના કારણે શોભાયાત્રામાં નાસભાગ મચી ગઈ હતી.\nપોલીસ સમજાવતી રહી, લોકો પથ્થરમારો કરતા રહ્યા\nહોબાળો થયાની માહિતી મળતાં જ પોલીસ ઘટનાસ્થળે પહોંચી હતી અને પથ્થરમારો બંધ કરવા અને શાંતિ જાળવવાની અપીલ કરતા બંને પક્ષોને સમજાવીને અલગ કર્યા હતા. થોડીવાર પછી અચાનક જ બંને પક્ષો તરફથી ફરીથી સૂત્રોચ્ચાર અને પથ્થરમારો શરૂ થઈ ગયો. સ્થિતિ બગડતી જોઈને વધું પોલીસ ફોર્સને બોલાવવામાં આવી હતી.\nટીયર ગેસના શેલ છોડીને પરિસ્થિતિને કાબુમાં લીધી\nપોલીસ દ્વારા વારંવારની અપીલ કરવા છતાં એક પક્ષે પથ્થરમારો ચાલુ રાખ્યો હતો. પરિસ્થિતિને કાબૂમાં લેવા પોલીસે 40-50 ટીયર ગેસના શેલ છોડ્યા જેથી ભીડને વિખેરી શકાય. ટોળા દ્વારા પણ પોલીસ પર ફાયરિંગ અને પથ્થરમારો કરવામાં આવ્યો હતો. પોલીસ સ્ટેશન જહાંગીરપુરીના SI મેદાલાલને ડાબા હાથમાં ગોળી વાગી હતી. પથ્થરમારામાં 6-7 પોલીસકર્મીઓ અને એક નાગરિકને ગંભીર ઈજાઓ પહોંચી હતી.\nતોફાનીઓએ એક સ્કૂટીને આગ ચાંપી દીધી હતી અને 4-5 વાહનોમાં તોડફોડ કરી હતી. તોફાનીઓએ માત્ર શાભાયાત્રા પર જ નહીં, ખાનગી સંપત્તિ પર પણ હુમલો કર્યો હતો અને સળગાવી હતી. FIR નોંધાવનાર સબ-ઈન્સ્પેક્ટર રાજીવ રંજને કહ્યું કે હિંસામાં તેઓ પણ ઘાયલ થયા હતા.\nસ્થળ પરથી પથ્થરો, બોટલો અને તોડફોડ કરાયેલા વાહનો મળી આવ્યા\nતપાસ અધિકારી જહાંગીરપુરી પોલીસ સ્ટેશનના સબ ઈન્સ્પેક્ટર રાજેશે જણાવ્યું કે જ્યારે તેઓ ઘટનાસ્થળે પહોંચ્યા તો ત્યાં પથ્થરો, તૂટેલી બોટલો, ક્ષતિગ્રસ્ત વાહનો પડ્યા હતા. લોકો સાથેની પૂછપરછમાં જાણવા મળ્યું છે કે હોબાળામાં ઘણા લોકો ઘાયલ થયા છે, જેઓ ખાનગી હોસ્પિટલમાં સારવાર લઈ રહ્યા છે.


IBPS Clerk Mains Result 2020 Declared: જાણો કઇ વેબસાઇટ પરથી જાણી શકાશે રિઝલ્ટ IBPS Clerk Mains Result 2020 Declared: know from Which website you can check the result | TV9 Gujarati\nગુજરાતી સમાચાર » શિક્ષણ » IBPS Clerk Mains Result 2020 Declared: જાણો કઇ વેબસાઇટ પરથી જાણી શકાશે રિઝલ્ટ\nIBPS Clerk Mains Result 2020 Declared : આઈબીપીએસ ક્લર્કની મેઇન પરીક્ષાનું રિઝલ્ટ જાહેર કરવામાં આવ્યું છે. ઇનસ્ટીટ્યૂટ ઓફ બેંકિગ પર્સનલ સિલેક્શન દ્વારા મેઇન પરીક્ષાનુ રિઝલ્ટ ઓફિશિયલ વેબસાઇટ ibps.in પર જાહેર કરવામાં આવ્યું છે. ઉમેદવાર પોતાનું રિઝલ્ટ 20 એપ્રિલ સુધી ચેક કરી શકશે.\nPublished On - 18:25 PM, 1 Apr 2021\nIBPS Clerk Mains Result 2020 Declared :\nઆઈબીપીએસ ક્લર્કની મેઇન પરીક્ષાનું રિઝલ્ટ જાહેર કરવામાં આવ્યું છે. ઇનસ્ટીટ્યૂટ ઓફ બેંકિગ પર્સનલ સિલેક્શન દ્વારા મેઇન પરીક્ષાનુ રિઝલ્ટ ઓફિશિયલ વેબસાઇટ ibps.in પર જાહેર કરવામાં આવ્યું છે. ઉમેદવાર પોતાનું રિઝલ્ટ 30 એપ્રિલ સુધી ચેક કરી શકશે. ઉમેદવારે પોતાનું રિઝલ્ટ ચેક કરવા માટે રજિસ્ટ્રેશન નંબર, જન્મતારીખની મદદથી લોગઇન કરવું પડશે. આપને જણવી દઇએ કે આઈબીપીએસ મેઇન પરીક્ષાનું આયોજન 28 ફેબ્રુઆરી 2021ના રોજ દેશમાં વિભિન્ન પરીક્ષા કેન્દ્રો પર લેવામાં આવી હતી.\nIPBS Clerk Result 2020 આ ડાયરેક્ટ લિંકથી ચેક કરો.\nઉમેદવાર નીચે આપેલી ડાયરેક્ટ લિંક પર ક્લિક કરી પોતાનું રિઝલ્ટ ચેક કરી શકે છે.\nઉમેદવાર લિંક પર ક્લિક કરી પોતાનું રિઝલ્ટ ચેક કરી શકશે.\n-રજિસ્ટ્રેશન નંબર અને જન્મતારીખની મદદ લોગઇન કરી શકાશે.\n-ત્યારબાદ રિઝલ્ટ સ્ક્રીન પર આવશે\n-હવે આપ રિઝલ્ટ ચેક કરી શકશો સાથે પ્રિંટ પણ લઇ શકશો\nઆપને જણાવી દઇએ કે આ ભર્તી પ્રક્રિયા દ્વારા બેંક ઓફ બરોડા , બેંક ઓફ ઇન્ડિયન ઓવરસીઝ , યુકો બેંક ઓફ ઇન્ડિયા , સેન્ટ્રલ બેંક ઓફ ઇન્ડિયા , પંજાબ નેશનલ બેંક , યુનિયન બેંક ઓફ ઇન્ડિયા, બેંક ઓફ મહારાષ્ટ્રા ,ભારતીય બેંક અને પંજાબ એન્ડ સિંધ બેંકમાં ક્લાર્કના પદ પર ભર્તી કરવામાં આવશે. આ પરીક્ષા પછી કુલ 2557 પદ માટે ભર્તી કરવામાં આવશે. આઈબીપીએસ કલર્કના કાર્યક્રમ પ્રમાણે પ્રી પરીક્ષાનું આયોજન 5,12,13 ડિસેમ્બર 2020ના રોજ કરવામાં આવ્યુ હતું. પ્રી પરીક્ષાનું રિઝલ્ટ 10 ફેબ્રુઆરી 2021ના રોજ જાહેર થશે.\nઇન્સ્ટીટ્યૂટ ઓફ બેંકિંગ પર્સનલ સિલેક્શન એક ભારતીય બેંકિંગ સંસ્થા છે. જેની સ્થાપના 1975માં થઇ હતી. આ સંસ્થા દેશમાં બેંકમાં ભર્તી માટે પરીક્ષાનું આયોજન કરે છે. દરવર્ષે ક્લાર્કથી લઇ પીઓ અને મેનેજર સુધી આ સંસ્થા દ્વારા ભર્તી પરીક્ષાનું આયોજન કરવામાં આવે છે.\nBank of Indian overseas\nMaharastra 18 hours ago


Posted on 5:35 pm May 18, 2022 Author Niraj PatelComments Off on લગ્નની અંદર ડાન્સ ફ્લોર ઉપર ભાઈ અને ભાભીએ કર્યો એવો ધાંસુ ડાન્સ કે જોનારા પણ મોઢામાં આંગળા નાખી ગયા, જુઓ વીડિયો\nદેશભરમાં હાલ લગ્નનો માહોલ ધામધૂમથી જામેલો છે, ત્યારે લગ્નના વીડિયો સોશિયલ મીડિયા પર છવાયેલા છે. દરેક વ્યક્તિ પોતાના લગ્નનો વીડિયો ઇન્ટરનેટ પર અપલોડ કરી રહ્યો છે. આવી સ્થિતિમાં દરરોજ સેંકડો વીડિયો વાયરલ થાય છે. ક્યારેક વર-કન્યા દ્વારા કરવામાં આવેલ ડાન્સ તો ક્યારેક તેમના સંબંધીઓ દ્વારા કરવામાં આવેલ મસ્તીના વીડિયો લોકોનું ખૂબ જ મનોરંજન કરી રહ્યો છે.\nઆવો જ એક વીડિયો વાયરલ થઈ રહ્યો છે, જેમાં વરરાજાના ભાઈ અને ભાભીએ સ્ટેજ પર જઈને જબરદસ્ત ડાન્સ પરફોર્મન્સ આપ્યું હતું. વીડિયો જોઈને લાગે છે કે પ્રી-વેડિંગ મહેંદી કાર્યક્રમ દરમિયાન ભાઈ-ભાભીએ ‘સેનોરીટા’ ગીત પર ધૂમ મચાવી હતી. ઈન્ટરનેટ પર વાયરલ થયેલા આ વીડિયોમાં જોઈ શકાય છે કે બોલિવૂડ ફિલ્મ ‘જિંદગીના મિલેગી દોબારા’નું લોકપ્રિય ગીત ‘સેનોરિટા’ વાગવા લાગે છે અને ભાભી પાછળની બાજુએ ઊભી રહે છે અને પોઝ આપે છે.\nતેના હાથમાં ફોલ્ડિંગ ફેન પણ છે. તે સ્ટેજની આગળની તરફ ધીરે ધીરે ડાન્સ કરતી જોવા મળે છે. તેમને જોઈને લોકો જોર જોરથી બૂમો પાડવા લાગે છે. ગીતની શરૂઆતમાં સ્પેનિશ લાઇન પૂરી થતાં જ તેનો ભાઈ પણ સ્ટેજ પર આવી જાય છે અને તેની પત્ની સાથે ધમાકેદાર ડાન્સ પરફોર્મન્સ આપવા લાગે છે. સ્ટેજની પૃષ્ઠભૂમિમાં હેશટેગ વીકા મુબારક (#વિકા મુબારક) લખાયેલું છે. Vika સામાન્ય રીતે વર અને વરરાજાના પ્રથમ અક્ષરો છે, જેનો ઉપયોગ હેશટેગ તરીકે કરવામાં આવે છે.\nથોડી સેકન્ડનો આ વીડિયો સોશિયલ મીડિયા પર ઘણો વાયરલ થઈ રહ્યો છે. આ વાયરલ વીડિયોમાં ભાઈ અને ભાભીએ જોરદાર ડાન્સ કર્યો હતો. જ્યારે લોકોએ આ પ્રદર્શન જોયું તો તેઓ તાળીઓ પાડતા થાક્યા નહીં. ઈન્સ્ટાગ્રામ પર Happyfeetforu નામના એકાઉન્ટ દ્વારા આ વીડિયો અપલોડ કરવામાં આવતા જ લોકોએ તેને ઘણો પસંદ કર્યો. આ વીડિયોને શેર કરતા તેણે કેપ્શનમાં લખ્યું, ‘આ તો માત્ર શરૂઆત છે. આ જોડીએ ખૂબ ધૂમ મચાવી હતી.


બુધવારે ગુરુવારે અને શુક્વારે આ રાશિઓ કિસ્મતની રેખા બદલી શકે છે ખોડિયારમાં આપશે ભરપૂર લાભ તમે તો નથી આ રાશિમાં - Aapni Vato\nબુધવારે ગુરુવારે અને શુક્વારે આ રાશિઓ કિસ્મતની રેખા બદલી શકે છે ખોડિયારમાં આપશે ભરપૂર લાભ તમે તો નથી આ રાશિમાં\nમેષ: વાણીમાં મધુરતા રહેશે. આત્મવિશ્વાસ ભરપૂર રહેશે. તમારા જીવનસાથીના સ્વાસ્થ્યનું ધ્યાન રાખો. વેપારમાં તમને કોઈપણ ક્ષેત્રમાં સહયોગ મળી શકે છે. મન અશાંત રહેશે. વાતચીતમાં ધીરજ રાખો. પરિવારનો સહયોગ મળશે. બિનજરૂરી વિવાદોથી દૂર રહેવાનો પ્રયાસ કરો. લાભની તકો મળશે.\nવૃષભ: ગુસ્સાની ક્ષણો સંતોષની લાગણી હોઈ શકે છે. પારિવારિક સમસ્યાઓનું પણ ધ્યાન રાખવું. પિતાનો સહયોગ મળશે. ખર્ચમાં વધારો થશે. આત્મવિશ્વાસ ઘટશે. નોકરીમાં અધિકારીઓનો સહયોગ મળશે. કોઈ ખાસ હેતુ માટે વિદેશ સ્થળાંતરની શક્યતાઓ છે. ઉન્નતિ છે..\nમિથુન: આત્મનિર્ભર બનો. મનની શાંતિ માટે પ્રયત્ન કરો. મિત્રની મદદથી સંપત્તિમાંથી સંપત્તિ મેળવી શકાય છે. સારી સ્થિતિમાં રહો. ધાર્મિક સંગીત તરફનું વલણ વધશે. કાર્યક્ષેત્રમાં અનુકૂળ પરિસ્થિતિઓ રહેશે. મિત્ર સાથે નોકરીની તકો મળી શકે છે\nકર્ક: માનસિક શાંતિ રહેશે. પારિવારિક જીવન સુખમય રહેશે. કોઈ મિત્રની મદદથી આવકના માધ્યમો વિકસિત થઈ શકે છે. ધીરજ ઓછી થશે. આવકમાં વિક્ષેપ અને વધુ પડતા ખર્ચથી તમે પરેશાન રહેશો. નોકરીમાં બદલાવની સંભાવના છે.\nસિંહ: મન વ્યગ્ર રહેશે. આત્મવિશ્વાસ ઘટી શકે છે. વાણીની અસરથી અટકેલા કામ પૂરા થઈ શકે છે. શૈક્ષણિક કાર્યમાં અડચણો આવી શકે છે. વધારે ક્રોધ અને જુસ્સો ટાળો. પરિવારનો સહયોગ મળશે. મીઠાઈ ખાવામાં રસ વધી શકે છે. બાળક ભોગવશે\nકન્યા: તમે આત્મવિશ્વાસથી ભરપૂર રહેશો. વાતચીતમાં ધીરજ રાખો. પરિવારમાં બિનજરૂરી દલીલો ટાળો. નોકરીમાં બદલાવની સંભાવનાઓ બની રહી છે. કાર્ય પ્રત્યે ઉત્સાહ અને ઉત્સાહ રહેશે. ભાઈઓની મદદથી બિઝનેસ વિસ્તૃત કરી શકાય છે. નોકરીમાં અધિકારીઓ સાથે મતભેદ વધી શકે છે.\nતુલા: આત્મનિર્ભર બનો. વધારે ક્રોધ અને જુસ્સો ટાળો. પરિવારનો સહયોગ મળશે. સારી સ્થિતિમાં રહો. આત્મવિશ્વાસમાં વધારો થશે, પરંતુ ક્ષણ-ક્ષણે નારાજગીની સ્થિતિ રહેશે. બિનઆયોજિત ખર્ચ વધશે. તમને માતાનો સહયોગ મળશે. લાંબી મુસાફરી કરવામાં આવી રહી છે..\nવૃશ્ચિક: મન અશાંત રહેશે. તમારા પિતાના સ્વાસ્થ્યનું ધ્યાન રાખો. તબીબી ખર્ચ વધી શકે છે. નોકરીમાં ઉન્નતિની તકો મળી શકે છે. ધાર્મિક કાર્યોમાં રુચિ રહેશે. જીવનસાથીનો સહયોગ મળશે. વાણીનો પ્રભાવ વધશે. પરિવારમાં સન્માનમાં વધારો થશે. તમને મિત્રોનો સહયોગ મળશે\nધન: આત્મવિશ્વાસની કમી રહેશે. મન પરેશાન થઈ શકે છે. મનની શાંતિ માટે પ્રયત્ન કરો. ખર્ચ વધુ રહેશે. મકાન સુખમાં વધારો થશે. પિતા સાથે વૈચારિક મતભેદ થઈ શકે છે. પરિવારના સભ્યોનો સહયોગ મળશે. સારી સ્થિતિમાં રહો. તમને સ્વાદિષ્ટ ભોજનમાં રસ રહેશે.\nમકર: નારાજગીની ક્ષણ હોઈ શકે છે – સંતોષની ક્ષણ. પારિવારિક જીવન સુખમય રહેશે. પરિવારમાં માન-સન્માન રહેશે. ભૌતિક સુખમાં વધારો થશે. મકાનની જાળવણી પાછળ ખર્ચ વધી શકે છે. તમે માતાપિતા પાસેથી આર્થિક સહાય મેળવી શકો છો. લાભની તકો મળશે.\nકુંભ: મન પરેશાન થઈ શકે છે. બાળકના સ્વાસ્થ્યનું ધ્યાન રાખવું. શૈક્ષણિક કાર્યમાં ધ્યાન રાખો. પરિવારનો સહયોગ મળશે. ધાર્મિક સંગીત તરફ ઝોક વધી શકે છે. કાર્યસ્થળ પર મુશ્કેલીઓ પણ આવી શકે છે. માતાના સ્વાસ્થ્યનું ધ્યાન રાખો. ભાઈઓ સાથે અણબનાવ થઈ શકે છે.\nમીન: વાતચીતમાં સંતુલિત રહો. તમને શૈક્ષણિક કાર્યમાં સફળતા મળશે. બૌદ્ધિક પ્રવૃત્તિઓ આવકનું સાધન બની શકે છે. સ્વાસ્થ્યનું ધ્યાન રાખો. કપડાં વગેરે તરફ વલણ રહેશે. જીવનસાથીને સ્વાસ્થ્ય સમસ્યાઓ થઈ શકે છે. મિલકતમાંથી આવકના સ્ત્રોત વિકસી શકે છે.\n← આવતી કલ થી આ રાશીઓની કિસ્મત દિવાની રોશની કરતા પણ તેજ ચમકી જશે 45 દિવસ છે સુખસમૃદ્ધિનો યોગ\nહવે આ5રાશિવાળા ના ઘરે પડશે માં હનુમાનજીના શુભ ચરણ ઘોડાની ગતિની જેમ ખેંચાઈને આવશે રૂપિયા. →\nબુધવારે થી શનિવારે આ5રાશિના જાતકોને થશે અઢળક ધન લાભ,પરંતુ આ4રાશિના જાતકો પર તૂટી પડશે દુઃખોનો પહાડ


બોલે ઝીણા મોર/બ્રાઉઝિંગ - Ekatra Wiki\nબોલે ઝીણા મોર/બ્રાઉઝિંગ\nકાલે સાંજે દક્ષિણ દિશાની બાલ્કનીમાં બેસી આકાશ ભણી જોતો હતો, કેટલાય દિવસથી વાદળ ઝળૂંબે છે પણ વરસતાં નથી. લસલસ પાકાં જાંબુ જેવાં એ વાદળને જરા જો અડીએ તો રસરસ થઈ જાય એમ છે. અષાઢનો એ પ્રથમ દિવસ એટલે છેલ્લો દિવસ હતો. આ બાજુએ તો અષાઢ લગભગ કોરો ગયો છે. મને થયું, એકાએક આ પવન ઠંડો થયો છે અને હવે આ આથમણી દિશામાં જરા ઊંચે ઝળૂંબતાં વાદળનો રંગ મેદૂર થઈ ઊઠ્યો છે તો કદાચ વરસી પડશે. મારું મન જાણે ખાલી ખાલી છે, મનના પાત્રને શેનાથી ભરું? જો આ વરસે…\nત્યાં ખબર ના પડી ક્યાંથી આવ્યાં ચાર પંખી. એ પંખી કાળા ડિબાંગ બનેલાં વાદળોના કૅન્વાસ પર ઊડતાં ઊડતાં આવી રહ્યાં હતાં. અહો, કેટલી મોકળાશમાં એ ઊડી રહ્યાં હતાં! ચાર એટલે કે બબ્બેનાં યુગલ હોવાં જોઈએ. પાછાં ક્યાંક ઊડી ગયાં. ફરી પાછાં બીજાં ચાર. એ જ હતાં કે બીજાં? હું એમના મસ્તીભર્યા સ્વૈર-ઉડ્ડયનને જોતાં જોતાં વાદળ વરસવાની વાતને વીસરી ગયો. વળી પાછાં એ પણ દૃષ્ટિ મર્યાદાની બહાર ક્યાં વહી ગયાં.\nએમની સ્વૈરગતિ મારા ખાલી મનના પાત્રમાં ભરાઈ ગઈ હોય તેમ તે ઉત્સાહિત થયું હોય એમ લાગ્યું. લાવ કશુંક વાંચું, એમ થયું. જેમ નિરુદ્દેશ ભટકવાનો એક આનંદ હોય છે, નિરુદ્દેશે વાંચવાનો પણ એક આનંદ હોય છે. અધ્યાપક હોઈએ એટલે વાંચવાની કાંઈ નવાઈ ન હોય; પણ ઘણા ભાગે એ વાચન પોતાના વિષયને લગતું, વર્ગમાં વિદ્યાર્થીઓને ભણાવવાની તૈયારી રૂપે, અથવા કોઈ અભ્યાસલેખ લખવા માટે કે પ્રવચનના મુદ્દા ઉપસાવવા માટે હોય. ‘અભ્યાસી’ને કામ વગરનું આડુંઅવળું વાંચવાનું ન પાલવે. એવું બધું વાંચવું તે તો ‘લક્ઝરી’ કહેવાય.\nપણ આવી લક્ઝરી ઘણા અભ્યાસીઓ ભોગવતા હોય છે. ક્યાંક કોઈ જૂનું પુસ્તક, ‘કુમાર’ કે ‘સંસ્કૃતિ’નો જૂનો વંચાઈ ગયેલો અંક, ‘રીડર્સ ડાયજેસ્ટ’નાં આગળપાછળ ફાટી ગયેલાં પાનાંવાળો અંક ગુજરીમાં ચાર-આઠ આનામાં ખરીદી લાવેલાં અને પછી પડી રહેલા વિદેશી સામયિકના અંક હાથમાં આવી જાય, અને પછી વંચાઈને રહે. આ નિરુદ્દેશ વાચનમાં એક મોકળાશ હોય છે. હાથમાં પેન્સિલ કે મુદ્દા ટપકાવવા રફપૅડ રાખવાની જરૂર નહિ. બસ, મુક્ત મને વાંચતાં જાઓ. અર્થાન્વેષી કે તત્ત્વાન્વેષી બન્યા વિના વાંચવાનો સામાન્ય વાચકનો આનંદ વ્યવસાયી વાચકોને નસીબે બહુ હોતો નથી, તેમ છતાં એવો આનંદ સ્વૈરી સ્વભાવને કારણે મળી જાય છે.\nમારા ઘરમાં ગ્રંથાલયવિજ્ઞાનમાં પારંગત ચાર ચાર સભ્યો હોવા છતાં મારા અંગત પુસ્તકસંગ્રહની એમની વ્યવસ્થા જળવાતી નથી, એમાં આડાઅવળા વાચનનો મારો સ્વભાવ છે. એક વખત લાંબી રજાઓ બહાર ગાળ્યા પછી ઘેર આવીને જોઉં છું તો મારા અભ્યાસખંડમાં ઘોડાઓમાં પુસ્તકો વિષયવાર વ્યવસ્થિત ગોઠવાયેલાં! પત્રપત્રિકાઓ-સામયિકોનો વિભાગ અલગ. પુત્રવધૂ શર્મિએ કાપલીઓ ચોઢેલી – ‘પુસ્તક જ્યાંથી લો, ત્યાં પાછું મૂકો.’ આ સૂચના મારે માટે જ હતી. થોડા દિવસ તો એ ચાલ્યું, પણ પછી અવ્યવસ્થા. પુસ્તકોના ઢગલા થઈ જાય. આનંદે તો એક પાકું નાનકડું માળિયું પણ કરી આપ્યું તેય ભરાઈ ગયું. ખંડમાં એક નાનું ટેબલ બીજું મૂક્યું, તે ઢગલાથી છલકાવા લાગ્યું. આથમણી બારી તો ઉઘાડી ન શકાય એટલી પાછી જૂના અંકો, નવી ચોપડીઓથી ભરાતી ગઈ. હવે એ લોકો થાકી ગયાં છે.\nપણ દેખાતી અવ્યવસ્થામાંથી મારી વ્યવસ્થા ગોઠવી લઉં છું. એમાં મઝા એ છે કે જોઈતી ચોપડી શોધવા જાઓ એટલે કોઈ ન જોઈતી ચોપડી કે અંક હાથમાં આવી જાય. ચોપડી શોધવાનું બાજુ રહે, અને પેલી ચોપડી કે અંક લઈ વાંચવા બેસી જવાય! પડ્યો રહે લેખ લખવાનો કે આઘી રહે પ્રવચનની તૈયારી. ઉતરાણને દિવસે અગાશીમાં થોડી વાર જઈએ અને છોકરાંના હાથમાં ઠમકી ખાવા પતંગ લઈએ અને પછી તો પેચંપેચમાં પડી જઈએ – કંઈક એવું.\nઆ લાંબીલસ વાત થઈ ગઈ. પંખીઓને ઊડતાં જોયાં પછી વાંચવાનું મન કરી ખંડમાં આવ્યો એ વાત કરતાં કરતાં આમતેમ જોવા લાગ્યો. ટેબલ પર ઘણી ચોપડીઓ રાહ જોતી હતી, પણ એ તરફ ન જોયું. થોડા દિવસ પહેલાં કેટલાક ઘોડા ફરીથી ગોઠવ્યા ત્યારે જે એ વિષય કે વિભાગમાં ન આવે એવાં કેટલાંક પુસ્તકો કે અંક તોરલના હાથમાંથી લઈ બારીમાં ઢગલો કરી રાખેલાં. કેટલાંક તો પોટકાં બાંધી માળિયે ચઢાવી દેવાના હેતુથી. ત્યાં રામચંદ્ર જાગુષ્ટેને ત્યાંથી ત્રણ દરવાજેથી લીધેલી ફાટી ગયેલી ‘ગજરા મારુની વાત’, પણ હતી; ‘કુમાર’, ‘સંસ્કૃતિ’ના છૂટા અંક હતા. એક-બે ‘નેશનલ જોગ્રોફિક મૅગેઝિન’ હતાં. ‘સેતુ’ અને ‘ગદ્યપર્વ’ના અંક હતા. બંગાળી ‘કથાસાહિત્ય’ અને મરાઠી ‘સત્યકથા’ના જૂના અંક. ‘ટાઇમ્સ લિટરરી સપ્લીમેન્ટે’ ૧૯૭૦માં બહાર પાડેલા અનુવાદ વિષેના ‘ક્લોઝિંગ ધ ગૅપ’ નામે બે જર્જરિત વિશેષાંકો (જે અનુવાદની કાર્યશિબિર વખતે બહુ શોધેલા) પણ હતા, અને ‘નકામી’ પત્રિકાઓ પણ – મારી સંઘરી રાખવાની ટેવને લીધે.\nમારે ભારે કશું વાંચવું નહોતું. અંગ્રેજીમાં જેને ‘બ્રાઉઝિંગ’ કહે છે કંઈક એવું. જરા મોજ ખાતર પાનાં ઉથલાવવાં હતાં. આ બ્રાઉઝિંગની ખરી મઝા તો અવનવી ભરચક ચોપડીઓથી ખીચોખીચ ગ્રંથભંડારમાં આવતી હોય છે. ઘણી વાર તો ગ્રંથભંડારનો માલિક નારાજ નજરે આપણા તરફ જોતો તો નથી ને – એમ ચોપડીઓનાં પાનાં ફેંદતાં ફેંદતાં એના તરફ જોઈ લેવું પડે. એને થતું હોય કે આ માણસ ચોપડી લેતો નથી ને આમતેમ ફરી ચોપડીઓમાંથી વાંચતો ફરે છે. પણ થાય શું? ચોપડીઓ એટલી બધી મોંઘી થઈ ગઈ છે અને ખાસ તો વિદેશની કે લેવાને ગમી જાય તોય એની કિંમત જોઈ ખિસ્સામાં હાથ જાય અને પાછા આવે.\nપણ વિદેશયાત્રા દરમ્યાન મને આવા પુસ્તક ભંડારોમાં બ્રાઉઝિંગનો સુખદ અનુભવ થયો. ન્યૂયૉર્કના એક દીવાલની લગોલગ ઘોડામાં ગોઠવાયેલાં પુસ્તકો અને સામયિકોના નાનકડા સ્ટૉલ આગળ તો પાટિયું જ મૂકેલું – ‘બ્રાઉઝર્સ આર વેલકમ.’ અને વળી ઘણા બ્રાઉઝર્સ હોય પણ. મોટા મોટા પુસ્તકોના સ્ટોર્સમાં પણ આ અનુભવ સલમાન રશદીની પાકા પૂઠાવાળી ‘સેતાનિક વર્સિસ’ ચોપડીનાં આરંભનાં કેટલાંય પાનાં શિકાગોના એક ભોંયતળિયેના ભંડારમાં ઊભાં ઊભાં વાંચી નાખેલાં. આપણે આવા વાચક તરીકે કશો સંકોચ નહિ કરવાનો.\nપૅરિસમાં સીન નદીને કાંઠે તો આ બ્રાઉઝિંગની ઓર મઝા છે. જાતજાતની ચોપડીઓ જ ચોપડીઓ! પણ એ બધી વાત ક્યાં કરું? ઘરઆંગણે કલકત્તામાં કૉલેજ સ્ટ્રીટ વિસ્તારમાં ફૂટપાથ પર જે સેકન્ડ હૅન્ડ પુસ્તકો પથરાયેલાં હોય છે, તે ફેંદવાનો પણ રોમાંચક અનુભવ લેવા જેવો છે.\nપણ અત્યારે તો મારે ઘરમાં જ બ્રાઉઝિંગ કરવાનું હતું. એટલે બારીમાંની પત્રપત્રિકાઓ જરા ઊંચનીચે કરતાં ‘ચાઇનીઝ લિટરેચર’ એ ત્રૈમાસિકનો જૂનો અંક હાથમાં આવ્યો. ૧૯૮૬નો અંક હતો. યાદ આવ્યું, ઉમાશંકરભાઈએ આપેલો. એમને ત્યાં ઘણી પત્રિકાઓ અને પુસ્તકો આવે. ઘણી વાર આપણા હાથમાં આપતાં કહેશે – ‘વાંચજો’.\nહજી આગલે દિવસે જ ૨૧મી જુલાઈએ કવિનો જન્મદિવસ હતો, એટલે મન એમની સ્મૃતિથી વેગળુંય નહોતું, ત્યાં આ એમણે આપેલો અંક. હાથમાં લઈ બહાર ફરી બાલ્કનીમાં આવ્યો. ચીની વાર્તા, કવિતા અને કળાનું આ ત્રૈમાસિક હતું. થોડાંક ચિત્રો જોયાં, એક-બે કવિતાઓ વાંચી. છેલ્લે જતાં જતાં ‘ફેબલ્સ’ – બોધ-બોધકથાઓ, પશુકથાઓ (પંચતંત્ર-હિતોપદેશ જેવી) શીર્ષક આવ્યું. નાની નાની સચિત્ર બોધકથાઓ. એકસાથે બધી વાંચી ગયો. મઝા પડી.\nઆ બોધકથાઓનું એવું હોય છે કે એ કદી જૂની થતી નથી અને કોઈ દેશની સીમામાં બંધાઈ રહેતી નથી. એમાં એક ધરબાયેલું ડહાપણ હોય છે, અને આ તો પાછું ચીનનું કહેવતરૂપ બની ગયેલું ડહાપણ — વિઝડમ. એટલે એ બોધકથાઓ ગમે ત્યારે વાંચીએ, આપણા સમયમાં એ એટલી જ પ્રસંગાનુરૂપ લાગવાની. સુજ્ઞ વાચકોને તો તરત એમાં આજની રાજકીય ઘટનાઓને લાગુ પાડવા જેવા અર્થ દેખાશે.\nએક વાઘની બોડમાં માંસનો મોટો જથ્થો હતો. કેટલાક ઉંદર એ માંસમાંથી ચોરી કરવા અંદર ઘૂસી ગયા. વાઘે એમને પકડવાનો ઘણો પ્રયત્ન કર્યો પણ ઉંદર છટકી જાય અને પાછા આવે. થાકીને વાઘે છેવટે વાંદરાભાઈની સલાહ માગી. વાંદરાભાઈએ કહ્યું. ‘એક બિલાડી રાખો.’ પણ વાઘે તો નકારમાં માથું ધુણાવ્યું અને કહ્યું :\n‘એ કેવી રીતે મારાથી થાય? બિલાડી રાખું એનો અર્થ એવો થાય કે હું જંગલનાં પ્રાણીઓનો રાજા છું છતાં બિલાડી જેટલોય શક્તિમાન નથી – એથી તો બીજાં પ્રાણીઓમાં મારી પ્રેસ્ટિજ-પ્રતિષ્ઠા બગડે. ના, બિલાડીને તો કદી ના રાખું.’\nતે દિવસથી વાઘે ઉંદરો તરફ આંખ આડા કાન કરી લીધા અને એમને જેમ ફાવે તેમ કરવા દીધું.\nબીજી એક કથા ‘જાદુઈ ચરુ’ પ્રમાણમાં જરા લાંબી છે, પણ ઘણી વેધક છે.\nખેતર ખેડતાં ખેડતાં એક ખેડૂતને અંદરથી ચરુ મળી આવ્યો. એ ચરુ જાદુઈ હતો. તમે એમાં એક બદામ નાખો તો ફટાફટ એમાંથી એક્યાશી બદામ બહાર આવે, એવું જ રૂપિયા નાખો તો થાય. જે કંઈ નાખીએ તે એક્યાશીની સંખ્યામાં બહાર આવે. ખેડૂત તો રાજી રાજી થઈ ગયો. હવે એને જીવનનો આધાર મળી ગયો.\nખેતરના માલિકને એ વાતની ખબર પડી. એણે ગર્જના કરીને કહ્યું, ‘જાદુઈ ચરુ મારા ખેતરમાંથી નીકળ્યો છે. એના પર મારી માલિકી છે.’ એણે ચરુ ખેડૂત પાસેથી પડાવી લીધો.\nથોડા સમયમાં જ એ જિલ્લાના સૂબાને એ વિષે સાંભળવા મળ્યું. એણે કહ્યું કે જાદુઈ ચરુ મારી હકૂમતના વિસ્તારમાંથી મળ્યો છે એટલે એ મારા તાબામાં હોવો જોઈએ. એણે તરત પોતાના માણસો મોકલ્યા અને ખેતર-માલિકને ત્યાંથી ચરુ કબજે કરી લીધો.\nસમાચાર રાજાને પહોંચ્યા. એણે ઘોષણા કરી : ‘મારા રાજ્યની તસુએ તસુ જમીન મારી છે. એટલે કહેવાની જરૂર પણ નથી કે જાદુઈ ચરુ મારો છે.’ એણે સૂબાને ચરુ સોંપી દેવાનો આદેશ કર્યો.\nજાદુઈ ચરુ રાજા પાસે આવ્યો. રાજાને ત્યાં તો ધનના ઢગલા થવા લાગ્યા. એનાં બધાં હીરામાણેક એક વાર ચરુમાં નાખતામાં તો એક્યાસી ગણાં થઈને મળવા લાગ્યાં.\nપછી રાજાને બીક લાગી કે કદાચ આ જાદુઈ ચરુ ચોરાઈ જશે! એટલે ચરુનું રહસ્ય જાણી લીધું હોય તો સારું એવું એને લાગ્યું. રાજા પોતે ચરુમાં પેઠો અને અંદર પેસી બધે ફંફોસ્યું, પણ અંદરથી તો ચરુ ખાલીખમ હતો.\nએટલે રાજા ચરુમાંથી બહાર નીકળ્યો, એ સાથે વિચિત્ર વાત બની. એક બીજો રાજા એની પાછળ બહાર નીકળ્યો. પછી ત્રીજો, પછી ચોથો અને એમ એક પછી એક એક્યાશી રાજા નીકળ્યા, બધા અદ્દલ મૂળ રાજા જેવા જ. દરેક રાજા કહેવા લાગ્યો કે હું જ ખરો અને અસલ રાજા છું. પછી તો દરેક જણ રાજસિંહાસન લેવા દોડ્યા, રાણીને પોતાની કરવા દોડ્યા, દરબારની બીજી સ્ત્રીઓ પર હક્ક કરવા ધસ્યા. અને દરેક જણ. પ્રજાને આદેશો આપવા લાગ્યા — એક્યાશીએ એક્યાશી જણ.\nહવે બે લડતા ઉંદરો પણ જો એક દરમાં સાથે ન રહી શકતા હોય તો એક રાજમાં આટલા બધા રાજાઓ કેવી રીતે રહી શકે? એટલે તેઓ હવે માંહેમાંહે લડવા લાગ્યા. દરેકે પોતાનું લશ્કર રાખ્યું અને એક પછી એક નગર કે પ્રદેશ જીતવા લાગ્યા. આખું રાજ્ય લડાલડી અને કાપાકાપીમાં ફેરવાઈ ગયું. રાજમાં અંધાધુંધી ફેલાઈ ગઈ\nએક રાજા બીજાને સાંખી જ શકતો નહિ, કેમ કે બધા એક જ સરખા સમર્થ હતા. મૂળે તો એક જ હતા.\nપેલા ખેડૂતે આ જોયું. એણે કહ્યું : ‘અરેરે! મેં આ જાદુઈ ચરુ બહાર ના કાઢ્યો હોત તો ઠીક થાત. સત્તા માટેની એક રાજાની લાલસા બીજા રાજાને સહન કરી શકતી જ નથી, એ પોતાના પડછાયા સાથે પણ જીવસટોસટ લઢી રહેવાનો.’\nમને થયું, આપણા દેશના તખ્તા પર પણ કંઈક આવું જ નાટક ભજવાઈ રહ્યું છે. એક્યાશી રાજા… મૂળે લોકશાહીના જાદુઈ ચરુમાંથી નીકળેલા એ જ એક સત્તાપ્રિય રાજારૂપ!\nમૅગેઝિનમાં વાર્તા સચિત્ર આપી છે. ઉંદરોની દોડાદોડી અને આંખો બંધ કરીને બેઠેલો (પ્રેસ્ટિજને સાચવતો!) વાઘ કે ચરુમાંથી એક પછી એક નીકળીને આપસમાં લઢતા રાજા અને વિમાસી રહેલો પેલો ખેડૂત.\nબીજી પણ નાની કથાઓ વંચાઈ ગઈ. બાલ્કનીમાં પણ હવે અંધારું ઊતરવા લાગ્યું હતું. આકાશ ભણી જોતાં બધાં વાદળ હવે એકાકાર બની જતાં લાગ્યાં. લાગે છે કે એ આજે પણ વરસવાનાં નથી.\nછેવટે તો અધ્યાપક ને! નિજાનંદે વાંચેલી એ કથાઓ સૌની આગળ રજૂ કર્યા વિના રહી ના શક્યો. ૨૯-૭-૯૦\nઆ પણ ઉમાશંકર\nRetrieved from "https://wiki.ekatrafoundation.org/index.php?title=બોલે_ઝીણા_મોર/બ્રાઉઝિંગ&oldid=16452"\nThis page was last edited on 17 September 2021, at 12:14.


0 Comments Humans of Bombay, OFFBEAT, Viral Wedding\n“લોકોએ ટિપ્પણી કરવાનું શરૂ કર્યું – ‘હવે સાડી પણ પહેરો’,” શાર્દુલ મંગળસૂત્ર પહેરવાના નિર્ણય માટે જે સામનો કરવો પડ્યો હતો તેના વિશે વાત કરતાં તે કહે છે.\nજ્યારે શાર્દુલ કદમે કહ્યું હતું કે તે લગ્નના દિવસે મંગળસૂત્ર પહેરીશ, ત્યારે તેના માથે જૂની વિધિ ફેરવવાના નિર્ણયથી અનેકની ભમર ઉભી થઈ. મંગલસૂત્ર એક પવિત્ર દોરો છે જે પરંપરાગત રીતે વરરાજા દ્વારા તેમના લગ્નના દિવસે કન્યાના ગળા પર બાંધવામાં આવે છે. બોમ્બેના માનવીઓ સાથે કેમ મંગલસુત્ર પહેરવાનું પસંદ કર્યું અને આ એક નિર્ણયથી કેવી રીતે યુગલને લક્ષ્ય બનાવ્યું તે વિશે શાર્દુલ યાદ કરે છે, “ફેરાઓ પછી જ્યારે તનુજા અને મેં એક બીજાના ગળામાં મંગળસૂત્ર બાંધી દીધું ત્યારે હું ખૂબ ખુશ હતો.”\nશાર્દુલ અને તનુજા કોલેજમાં મળી, જોકે તેમની પ્રેમ કથા તેમના સ્નાતક થયાના ચાર વર્ષ પછી શરૂ થઈ. શાર્દુલ કહે છે, “અમે એકદમ અનપેક્ષિત રીતે ફરી જોડા્યા. તેણીએ ઇંસ્ટાગ્રામ પર હિમેશ રેશમિયા ગીત શેર કર્યું હતું અને તેને ‘ત્રાસ’ તરીકે કપ્શન આપ્યું હતું. મેં ‘મહા ત્રાસ’ કહીને જવાબ આપ્યો … આ રીતે અમે વાત શરૂ કરી,” શાર્દુલ કહે છે.\nજ્યારે તેઓ થોડા અઠવાડિયા પછી ચા માટે મળ્યા અને નારીવાદ વિશે વાત કરવાનું શરૂ કર્યું, ત્યારે શાર્દુલે પોતાને “હાર્ડકોર નારીવાદી” હોવાનું જાહેર કર્યું.\n“તેણીએ મારી તરફ જોયું જાણે તેણીએ મને તે કહેવાની અપેક્ષા ન કરી હોય!” તે કહે છે.\nશાર્દુલ અને તનુજાએ તેમના માતા-પિતાને જાણ કરતાં પહેલાં તેઓ એક વર્ષ રોમાંચિત હતા. સપ્ટેમ્બર 2020 માં, કોરોનાવાયરસ રોગચાળાની પહેલી તર ઓછી થતાં, તેઓએ તેમના લગ્નની યોજના શરૂ કરી.\n“ત્યારે જ મેં તનુજાને કહ્યું, ‘માત્ર છોકરીએ મંગળસૂત્ર પહેરવાનું કેમ છે? તેનો કોઈ અર્થ નથી!’ અમે બંને સમાન હતા, તેથી મેં જાહેરાત કરી, ‘હું પણ અમારા લગ્નના દિવસે મંગળસૂત્ર પહેરીશ!’ “શાર્દુલ બોમ્બેના માનવને કહે છે.\nતેના માતાપિતા આશ્ચર્યચકિત થયા હતા અને સબંધીઓએ તેના નિર્ણય પર સવાલ ઉઠાવ્યા હતા, પરંતુ શાર્દુલે બડ પાડવાનો ઇનકાર કરતાં કહ્યું કે મંગળસૂત્ર પહેરાવીને સમાનતાનું પ્રતિનિધિત્વ કર્યું.\n“કેટલાક કારણોસર, છોકરીના પરિવારજનોએ લગ્નનો ખર્ચ ઉઠાવવાનો વિચાર કર્યો હતો, પરંતુ હું તનુજાના માતાપિતા પાસે ગયો અને તેમને કહ્યું કે અમે તમામ ખર્ચ વહેંચીશું.”\nજો કે, બીજા જ દિવસે, નવદંપતીઓ સોશિયલ મીડિયા પર “ભયંકર બેકલેશ” માટે જાગી ગઈ. શાર્દુલ કહે છે, “ડિજિટલ અખબારે અમારી વાર્તા પસંદ કરી હતી.\n“લોકોએ ટિપ્પણી કરવાનું શરૂ કર્યું- ‘હવે સાડી પણ પહેરો’, ‘મહિનામાં એકવાર તમે લોહી લો છો?’ તેઓએ કહ્યું કે, ઉદારવાદીઓએ પણ મને ટ્રોલ કરવાનું શરૂ કર્યું, ‘લિંગ સમાનતાને ટેકો આપવાનો આ માર્ગ નથી.’\nશાર્દુલ કહે છે કે તેને અપેક્ષા હતી કે કેટલીક ટ્રોલિંગ તેના માર્ગમાં આવશે, પરંતુ તેની હદથી તેને આશ્ચર્ય થયું. તે કહે છે, “પહેલા તો તનુજા તેનાથી પ્રભાવિત હતી, પરંતુ હવે તેને4મહિના થયા છે અને અમે ફક્ત વેતાળ સાથે જ કરી લીધાં છે,” તે કહે છે.\n“કારણ કે તનુજા અને હું અમારા સંબંધોને બીજા કોઈ કરતા વધારે સારી રીતે વ્યાખ્યાયિત કરી શકીએ છીએ; અમે એકબીજાના કામને સમર્થન આપીએ છીએ, એકબીજાના સપનામાં વિશ્વાસ કરીએ છીએ અને સાથે મળીને આ મુસાફરીમાં છીએ. તેથી, દુનિયા શું વિચારે છે તે કોણ ધ્યાન રાખે છે?” શાર્દુલ સમાપન કર્યું.\nશાર્દુલ અને તનુજાની વાર્તાએ ઇન્ટરનેટ સાથે ત્રાસ આપ્યો છે, જેણે ઇન્સ્ટાગ્રામ પર ,000૨,૦૦૦ થી વધુ ‘ફેસબુક’ અને ફેસબુક પર હજારો વધુને વધુ ઝડપી પાડ્યા છે.\nએક ફેસબુક યુઝરે લખ્યું, “તમારા નિર્ણય પર ગૌરવ છે અને ભગવાન તમને બંનેને ઘણી શક્તિ અને ખુશીઓ આપે છે.”\n“હું વરરાજાની ભાવનાઓને માન આપું છું. મને નથી લાગતું કે તેણે કંઇક ખોટું કર્યું છે. સમાનતાના પ્રતીક તરીકે તેણે મંગળસૂત્ર પહેર્યું છે અને તેની વિચારસરણી દર્શાવી છે.”\n← કેમ ઉત્તરપ્રદેશમાં પોલીસે 20 કિલોગ્રામ રસગુલ્લા જપ્ત કર્યા\nભોજન પહેલાં પ્રાર્થના કરવા ગલુડિયાઓને શીખવનારી મહિલાની મનોહર વિડિઓ, તમારું હૃદય ઓગળી જશે | જુઓ →\nકેલિફોર્નિયાના રાજ્યપાલ ઉમેદવાર રેલી માટે 500 કિલોનું રીંછ લાવ્યા


ગૌમાતાને રોટલી સાથે ખવડાવો આ વસ્તુ, જીવનમાં એવા ચમત્કારો થશે કે, જીવન બની જશે સ્વર્ગ – જય કિસાન- ખેડૂત ક્લબ\nગૌમાતાને રોટલી સાથે ખવડાવો આ વસ્તુ, જીવનમાં એવા ચમત્કારો થશે કે, જીવન બની જશે સ્વર્ગ\nગાય હિંદુ ધર્મમાં સૌથી પવિત્ર પશુ તરીકે માનવામાં આવે છે, લોકો ગાયને ગૌમાતા કહે છે અને પૂજા કરે છે. ઘણા લોકો પોતાના ઘર પાસે ગાય આવે તેને, શુભ માને છે અને ઘર આંગણે આવેલી ગાયને રોટલી ખવડાવે છે. શું તમે પણ ગાય માતાને રોટલી ખવડાવો છો? તો હવેથી આ ખાસ વાતનું ધ્યાન રાખી સાથે આ વસ્તુ પણ આપવાનું ચાલુ કરી દો, જેનાથી તમને અને તમારા પરિવારજનોને ઘણી સફળતા મળશે.\nહિંદુ ધર્મમાં ગાય માતાને સૌથી પવિત્ર દરરજો આપવામાં આવ્યો છે. ઘણા લોકો ગાય માતાની નિયમિત પૂજા પણ કરે છે. હિંદુ ધર્મના ઘણા શાસ્ત્રો તેમજ પુરાણોમાં પણ ગાયના મહત્ત્વને વિસ્તૃત રીતે સમજાવવામાં આવ્યું છે. અને ગાયના દૂધ તેમજ તેના દૂધમાંથી બનતી વાનગીઓથી સ્વાસ્થ્યને થતાં અઢળક લાભો વિષે પણ આપણે સારી રીતે જાણીએ છીએ. આજે પશુપાલન દ્વારા ઘણા લોકો સારી કમાણી પણ કરી રહ્યા છે.\nહિંદુ ધર્મના ઘણા ગ્રંથો તેમજ શાસ્ત્રો અનુસાર, ગૌમાતામાં 33 કરોડ દેવીદેવતાઓનો વાસ થયેલો હોય છે. આ કારણે અવસરે અવસરે હીન્દુ ધર્મમાં ગૌમાતાની પૂજા કરવામાં આવે છે. અને ઘણા લોકોતો દરરોજ નિયમિત ગૌમાતાને રોટલી પણ ખવડાવે છે. ગૌમાતાની સેવા કરવી એ હીન્દુ ધર્મમાં ઘણું પવિત્ર અને પુણ્યનું કામ માનવામાં આવે છે. વર્ષો પહેલા દરેક ઘરમાં એક ગાય આંગણામાં જોવા મળતી હતી. ધીરે ધીરે પરિસ્થિતિ બદલાંતા આ પરંપરા પણ લુપ્ત થઈ ગઈ છે. હવે તો ગામડામાં પણ ગાયોનું પાલન ઘટીને ભેંસના વધારે ફેટવવાળા દૂધની લાલચમાં લોકો ભેંસ જ રાખતા થઈ ગયા છે. પરંતુ આજે પણ ઘણા લોકો ગૌમાતાનું પાલન કરી રહ્યા છે.\nશાસ્ત્રો કહે છે કે, ગૌમાતાનું દૂધ દરેક રોગનો રામબાણ ઈલાજ છે. ગૌમાતાના દૂધમાં લગભગ આપણા શરીરની દરેક પ્રકારની સમસ્યાનું નિવારણ સમાયેલું છે. ગૌમાતાના દુધથી સ્વાસ્થ્યને ઘણાબધા લાભ પણ થાય છે. ગૌમાતાના દૂધ અને તેમાંથી બનતું, માખણ, તેનું ઘી, તેનું પનીર આ બધાથી સ્વાસ્થ્યને પુષ્કળ લાભ થાય છે. તદઉપરાંત ગૌમાતાના છાણનો ઉપયોગ પણ ફર્ટીલાઇઝર તરીકે લાભપ્રદ છે. તે સિવાય ગૌમૂત્રમાં પણ ઘણા બધા ઔષધીય ગુણો સમાયેલા હોય છે. ગૌમૂત્ર દ્વારા શરીરની ઘણી બીમારીઓનું નિવારણ આવી જાય છે. તે સિવાય હવનો તેમજ પૂજામાં પણ ગૌમૂત્રનો ઉપોયગ કરવામા આવે છે. ઘણા લોકો ગૌમુત્રને હોંશે હોંશે પિતા પણ જોયા હશે, પરંતુ તમને એક વાત જણાવી દઈએ કે, ગૌમૂત્ર પીનાર વ્યક્તિ કોઈ દિવસ બીમાર નથી પડતો એવું કહેવામાં આવ્યું છે.\nગૌમાતામાં સમાયેલા માનવજાતીને થતાં આ અઢળક ફાયદાઓના કારણે જ હિંદુ ધર્મમાં ગૌમાતાને ખુબ પવિત્ર અને પૂજનીય માનવામાં આવે છે. ગાયને રોટલી ખવડાવવાનો નિયમ વર્ષો જુનો છે, તેમ છતાં આજે લોકો સદીઓ જુનો ગાયને રોટલી ખવડાવાનો નિયમ પાળી રહ્યા છે. તમને જણાવી દઈએ કે, ગાયને વધેલી કે વાસી રોટલી ખવડાવામાં આવે છે, આજના સમયમાં પણ લોકો ગૌમાતાને તાજી અને ગરમાગરમ રોટલી બનાવીને જમાડતા હોય છે. જો ઘરમાં દરરોજ 10 રોટલીઓ બનતી હોય તો, પાંચ રોટલી ગૌમાતા માટે ખાસ બનાવવામાં આવે છે. અને ઘણા લોકોના તો એવા નિયમ પણ હોય છે કે, પહેલા કોઈ ગાયને જમાડીએ અને પછી જ અમે જમીએ.\nહવેથી ગૌમાતાને રોટલીની સાથે ખવડાવો આ વસ્તુ…\nઘણા લોકો નિયમિત ગૌમાતાને રોટલી ખવડાવે છે, પરંતુ હવેથી તેવા લોકોએ એક વાત ખાસ યાદ કરવી જોઈએ અને રોટલી સાથે આ વસ્તુ ખવડાવી જોઈએ. જેનાથી તમારા પરિવારમાં શાંતિ બને છે અને ઘરમાં લક્ષ્મીનો પણ વાસ થાય છે. સાથે સાથે સરેક દુઃખો પણ દુર થાય છે. ઘણા લોકોના જીવન અને તેમના કરેલા કાર્યો પર ગ્રહોની અસર થતી હોય છે, અને આપણા ગ્રહો આપણી રાશી પ્રમાણે વર્તતા હોય છે અને જેનાથી લોકોના જીવન પર તેનો પ્રભાવ પડતો હોય છે. આ લોકોના દુઃખ અને સુખ આ ગ્રહોના પ્રભાવ પર આધારીત હોય છે. અને ગ્રહોની ખરાબ અસરને દૂર કરવા માટે જ તમારે રોટલી સાથે આ ખાસ વસ્તુ ગાયને ખવડાવવી જોઈએ. શાસ્ત્રોએ આ ખાસ વાત જણાવી છે.\nજે લોકો નિયમિત રોટલી ખવડાવે છે તેવા લોકોએ આજથી જ રોટલી સાથે ગૌમાતાને ગોળ પણ ખવડાવવો જોઈએ. ગૌમાતાને રોટલી સાથે ગોળ ખવડાવવાથી તમારા પાપોનો નાશ થશે અને તમારા ગ્રહોની દશા પણ સુધરશે. જેનાથી તમારા જીવન પર સીધી અસર પડશે. ગૌમાતાને રોટલીની સાથે સાથે ગોળ ખવડાવવાથી તમારા જીવનની મુશ્કેલીઓ તેમજ કષ્ટો દૂર થશે. શાસ્ત્રો જણાવી રહ્યા છે કે, દરેક લોકોએ ગૌમાતાને મંગળવાર, ગુરુવાર અથવા તો શનિવારે રોટલી સાથે ગોળ ખવડાવવો જોઈએ. તેનાથી તમારો સમય સુધરી જશે. પહેલા કરતા ખુબ સારો સમય આવશે અને ખુબ સરી સફળતા મળશે. જો તમારા ઘર આંગણે ગૌમાતા આવે તો ક્યારેય પણ રોટલી સાથે ગોળ ખવડાવવાનું ના ભૂલતા…\nશાસ્ત્રો અનુસાર, ગૌમાતાને રોટલી ખવડાવવાથી થાય છે આ મોટા લાભ\nઘણા લોકો આજે ઘણા સુખી થયેલા છે, આ લોકોએ પોતાની સફળતાનું રહસ્ય પણ જણાવ્યું હતું, અને એ રહસ્ય એ હતું કે, તેની આખી પેઢીએ હંમેશા ગૌમાતાની સેવા કરી હતી. આજે એટલે જ લોકો ગૌમાતાની સેવાને પોતાનો પહેલો ધર્મ માની રહ્યા છે. જે લોકો ગૌમાતાને નિયમિત રોટલી ખવડાવે છે, અને ગૌમાતાની નિયમિત સેવા કરે છે, તેમની આવનારી પેઢીઓ પર તેની પોઝીટીવ અસર પડે છે અને પેઢી દર પેઢી તેમની પ્રગતિ થતી રહે છે. જો તમે ગૌમાતાને નિયમીત રોટલી ખવડાવતા હોવ તો તમારા ઘરના બાળકો કે પછી તમારી આવનારી પેઢીઓનો સંસાર સુખમાં પસાર થશે અને તેમને બધા જ પ્રકારના લાભ તેમજ પુણ્યની પ્રાપ્તિ થશે. અને કોઈ દિવસ કોઈ પાસે ભીખ માંગવાના વારા નહિ આવે.\nઘણા લોકોના કામ પણ કેટલાય સમયથી અટકાયેલા પડ્યા હોય છે, આ લોકો વિવિધ માનતા માનતા હોય છે, પરંતુ કોઈ ફાયદો થતો નથી. ગૌમાતાને રોટલી સાથે ગોળ ખવડાવવાથી તમારા બધા જ અવરોધાયેલા કામ પણ પૂરા થઈ જશે અને તમને જીવનના ભવિષ્યમાં આવનારા દરેક ક્ષેત્રમાં સારી સફળતા પણ પ્રાપ્ત થશે. પણ તમારે એ વાતનું ખાસ ધ્યાન રાખવું કે જ્યારે ગૌમાતા બેઠેલી હોય તે જ વખતે તમારે રોટલી અને ગોળ ગાયને ખવડાવવા. તેનાથી વધારે લાભ થશે. ગૌમાતાને રોટલીમાં ગોળ ભેળવીને ખવડાવવાથી દ્રશ્ય તેમજ અદ્રશ્ય શક્તિઓ તમારી મદદ કરે છે અને તમને લૌકિક તેમજ અલૌકિક બન્ને ફળ પ્રાપ્ત થાય છે. ખરેખર કહેવાય છે કે, વ્યક્તિ મૃત્યુ બાદ સ્વર્ગમાં જાય છે, જો ગૌમાતાની સારી સેવા કરી હોય છે, આ લોકો અને પરલોકમાં પણ આ માણસ સુખિયો થાય છે. મંગળવાના દિવસે કોઈ અજાણ્યા રસ્તામાં ગૌમાતાને રોટલી ખવડાવવાથી તમારા ઘરમાં સુખ સમૃદ્ધિ આવે છે. જો તમે ઉપવાસ કરીને ગૌમાતાને રોટલી ખવડાવતા હોવ તો તમારું વ્રત સાર્થક તેમજ ફળદાયી સાબિત થશે. ઘણા લોકો એકદિવસ પાણી પીધ્યા વગર પણ ગૌમાતાની સેવા કરતા જોવા મળ્યા છે.\nPrevious છેલ્લા 36 વર્ષથી એક હાથ ઉંચો રાખી આ મહંત કરી રહ્યાં છે આકરી તપસ્યા, રહસ્ય જાણી ચોંકી ઉઠશો\nNext ગૌરી-શંકર પુત્ર ગણેશજીની કૃપાથી આ રાશિના જાતકોનો દિવસ ખુબ સારો રહેશે\n10 mins ago Shivam


૬૦ કિલોમીટરમાં રહેશે એક જ ટોલ પ્લાઝા - Western Times News\n૬૦ કિલોમીટરમાં રહેશે એક જ ટોલ પ્લાઝા\nનવી દિલ્હી, એક તરફ પેટ્રોલ ડીઝલના ભાવમાં વધારો થઈ રહ્યો છે. વાહનો પણ મોંઘા થયા છે અને આવતા મહિનાથી મકાન લેવું પણ મોંઘુ થવાનું છે. તેવામાં લોકોને થોડી રાહત મળે તેવા સમાચાર છે. જાે તમે હાઈવે પર મુસાફરી કરતા હોવ તો તમારા માટે રાહતના સમાચાર છે.\nહાઈ-વે પર મુસાફરી કરવી સસ્તી થશે કારણ કે હવે ૬૦ કિલોમીટર પર માત્ર એક જ વખત ટોલ પ્લાઝા રહેશે. ટોલ પ્લાઝાની નજીક રહેતા લોકોએ હવે ટોલ ટેક્સ ભરવો નહીં પડે. ટોલ પ્લાઝાની નજીક રહેતા લોકોને પાસ આપવામાં આવશે, તે પાસ મારફતે તે લોકો ટોલ પ્લાઝા ફ્રીમાં ક્રોસ કરી શકશે.\nકેન્દ્રીય માર્ગ પરિવહન મંત્રી નીતિન ગડકરીએ ??લોકસભામાં સરકારની આ યોજના વિશે માહિતી આપી હતી, સરકારની આ યોજના આગામી ૩ મહિનામાં અમલમાં આવશે. તમને જણાવી દઈએ કે, મંગળવારે લોકસભામાં કેન્દ્રીય મંત્રી નીતિન ગડકરીએ જણાવ્યું હતું કે ૬૦ કિલોમીટરના અંતરે ટોલનાકુ હોવું જાેઇએ.\n૬૦ કિલોમીટરથી ઓછા અંતરે ટોલનાકુ હશે તો બંધ કરવામાં આવશે. ત્યારે રાજકોટ જુનાગઢ હાઈવે પર માત્ર ૩૫ કિ.મી.ના અંતરે બે ટોલનાકા છે. ભરૂડી અને પીઠડીયા ટોલનાકામાં ઘણા વર્ષોથી ટોલ ટેક્ષ વસુલ કરવામાં આવે છે. ત્યારે હવે એવી માંગ ઉઠી રહી છે કે, આ ટોલટેક્સ ગડકરીના નિવેદન મુજબ બંધ થવા જાેઈએ.SSS\nPrevious માલગાડીના બે ભાગ, ૨૮ ડબ્બા એન્જિન વગર દોડ્યા\nNext પુતિનની પુત્રીનું સુપર રીચ મેડિકલ સેન્ટરનું સપનું રોળાયું


રૂડુ કાઠિયાવાડ - અશ્વિન પઢિયારRudu Kathiyawad - Ashvin Padhiyar: આપણે ગુજરાતીઓ - ગુજરાતી ગૌરવ ગાથા\nઆપણે ગુજરાતીઓ - ગુજરાતી ગૌરવ ગાથા\nઆ સમયે એક ‘મહાન વ્યક્તિ’ ત્યાં હાજર હોય તો એ શું કરે ખબર છે? એ ‘મહાન’ વ્યક્તિ બ્રિટિશર પાસેથી તરછોડેલી ચાના પૈસા લે. એણે તરછોડેલી ચા અમેરિકનને વેચી દે, કપ ઓસ્ટ્રેલિયનને વેચી અને અને માખી ચીનાને વેચી દે! બધાના પૈસા ખિસ્સામાં મૂકી ઘર ભેગો થઈ જાય. આ સોલિડ ગણતરીબાજ મહાન વ્યક્તિ એટલે કોણ ખબર છે ? આ અદ્દભુત, જોરદાર મહાનુભાવ એટલે ‘ગુજરાતી’! આખી દુનિયામાં ‘વર્લ્ડ બેસ્ટ વેપારી’નો જેને એવોર્ડ મળેલો છે, તે છે – હું, તમે અને આપણે બધા – ‘ગુજરાતીઓ’, પણ આપણે માત્ર વેપારી જ નથી, વેપારીથી પણ વિશેષ છીએ. આપણો સ્વભાવ, આપણી આદતો, આપણી ખાસિયતો આપણને બીજાથી નોખાં અને જુદાં બનાવે છે. તો ચાલો આપણે ગુજરાતીઓ કેવા છીએ એની ચર્ચા આજે એરણ ઉપર ચઢાવીએ.\nઆપણા ભારત દેશનો નકશો જુઓ તો એમાં પશ્ચિમ છેડે હસતાં મોઢાના આકારવાળું રાજ્ય દેખાશે. આ હસતું મોઢું એટલે આપણું ગુજરાત અને તેમાં વસતા સાડા પાંચ કરોડ હસતાં મોઢા એટલે આપણે ગુજરાતીઓ, પણ ગુજરાતીઓ માત્ર ગુજરાતમાં જ વસે છે તે માનવું ભૂલભરેલું છે. ગુજરાતીઓ આખી દુનિયામાં બધે જ ફેલાયેલા છે અને બધી જ જગ્યાએ ધંધો કરી ‘બે પૈસા’ કમાઈ રહ્યા છે. વિશ્વપ્રવાસે નીકળવાના શોખીન ગુજરાતીઓમાનો કોઈ સહારાનું રણ જોવા જાય અને ત્યાં તેને ચાની કીટલી ચલાવતો ગુજરાતી મળી જાય તેવું બને ખરું! પેંગ્વિન કે સફેદ રીંછ ઉપર રિસર્ચ કરતો વૈજ્ઞાનિક એન્ટાર્કટિકામાં જાય ત્યારે ત્યાં તેને આઈસ્ક્રીમ પાર્લર ચલાવતો ગુજરાતી મળી જાય એવું પણ બને. ‘મનીમાઈન્ડેડ’ તરીકે જાણીતા ગુજરાતીઓનો પૈસા કમાવાનો ગાંડો શોખ તેમને દુનિયામાં બધે જ લઈ જાય છે (કાયદેસર કે ગેરકાયદેસર !). તેમાંય ફોરેન જવા માટે ગુજરાતીઓનો સૌથી ફેવરિટ દેશ હોય તો અમેરિકા. જેમ વૈજ્ઞાનિકોને મંગળ કે ચંદ્ર પર જવાનું વળગણ હોય છે તેમ ગુજરાતીઓને કોઈ પણ રીતે અમેરિકા વટી જવાનું વળગણ હોય છે. ત્યાં જઈને ભલે ‘કંઈ પણ’ કરવું પડે પણ તે માટે તેઓ અહીંયા ‘કંઈ પણ’ કરવા તૈયાર હોય છે. કેટલાક તો માણસમાંથી ‘કબૂતર’ બનવા તૈયાર થઈ જાય છે.. આ ‘કબૂતરો’નું અંતિમ લક્ષ્ય ડૉલરનું ચણ ચણવાનું હોય છે. (કેમકે, એક ડૉલર બરાબર પચ્ચાહ રૂપિયા થાય ને ભઈ!) આને જ રિલેટેડ આપણી એક બીજી આદત પણ છે.\nઆપણને આપણી ગુજરાતી ભાષા કરતાં અંગ્રેજી ભાષાનું સોલિડ વળગણ છે. યુ નો, આપણે બધા સેન્ટેન્સમાં વિધાઉટ એની રિઝન ઈંગ્લિશ વર્ડઝ ઘૂસાડી દઈએ છીએ. ગમે તેવું ખોટું અને વાહિયાત અંગ્રેજી બોલનારાઓને આપણે બહુ હોશિયાર ગણીએ છીએ. ગુજરાતી સારું બોલતા ના આવડતું હોય તો ચાલે પણ બકવાસ અંગ્રેજી બોલતા તો આવડવું જ જોઈએ તેવો આપણને ભ્રમ પેસી ગયો છે. બે-ચાર ગુજરાતીઓ ક્યાંક ભેગા થાય તો તેમને અંગ્રેજી બોલવાનો એટેક આવે છે. કેટલાક તો અંગ્રેજી છાંટવાળું પહોળાં ઉચ્ચારોવાળું ગુજરાતી બોલતા હોય છે અને તેનો ગર્વ અનુભવે છે. (ઓ…કખે…ગાય્ઝ એન્ડ ગા…લ્ઝ….હું છું…ત…મા…રો…. દો…સ્ત…ઍન્ડ…હો..સ્ટ… વિનુ…વાહિયાત…. ઍન્ડ તમે લિસન કરી રહ્યા છો…રેડિયો ચારસો વીસ…. ઈ…ટ…સ…રો…કિં…ગ…) આવી રીતે ગુજરાતી ભાષાના ‘સિસ્ટર મેરેજ’ કરવા બદલ રેડિયો જોકીઓ અને ટીવી પ્રોગ્રામના એન્કરોને તો ખાસ શૌર્યચંદ્રક આપવો જોઈએ. સરસ-મજાની વિપુલ પ્રમાણમાં શબ્દભંડોળ ધરાવતી આપણી માતૃભાષા ગુજરાતીની સૌથી વધુ અવગણના કરતાં હોય તો તે આપણે પોતે જ છીએ. (અંગ્રેજી શીખવામાં કંઈ જ વાંધો નથી, પણ ગુજરાતી ભાષાને બગાડો એ ખોટું ને, ભઈ ?!)\nપરદેશી, પરદેશી ભાષા અને તેની સાથે પરદેશના ખોરાકનું પણ ગુજરાતીઓને અજબ-ગજબનું વળગણ છે. આપણે ત્યાં જે ચાઈનીઝ ખવાય છે તેવું જો કોઈ પણ ચીનો ચાખી લે તો આપઘાત જ કરી લે ! સવાસો કરોડ ચીનાઓમાંથી કોઈએ ક્યારેય ના ખાધી હોય તેવી એક ચાઈનીઝ વાનગી અહીંયા મળે છે. એ છે ‘ચાઈનીઝ ભેળ’. આપણે ઈટાલીના પિઝાના પણ આવા જ હાલ કરી નાખ્યા છે. મજાની વાત એ છે કે આપણે ત્યાં ઈટાલિયન પિઝાની સાથે જૈન પિઝા અને ફરાળી પિઝા મળે છે! અને તમને કહી દઉં બોસ, હવે મેક્સિકન અને થાઈ ફૂડનો વારો છે! થોડા જ વખતમાં આપણે ત્યાં મેક્સિકન મેંદુવડા અને થાઈ ઠંડાઈ મળતી થઈ જશે. (ટૂંકમાં આપણે વિશ્વની કોઈ પણ વાનગીનું ગુજરાતીકરણ કરવા માટે સક્ષમ છીએ, હોં ભઈ !) સૌથી વધારે તેલથી લથબથ વાનગીઓ આરોગવાના શોખીન ગુજરાતીઓ ખાવાની સાથે ‘પીવા’ના પણ શોખીન છે. આ ‘પીવા’નું એટલે શું તે કોઈને સમજાવવાની જરૂર નથી. દારૂબંધી હોવા છતાં પણ અહીંયા ખૂબ ‘પીવાય’ છે. દૂધવાળા અને શાકવાળાની જેમ દરેક પીનારાનો પોતાનો અંગત સપ્લાયર હોય છે; જે હોમડિલિવરી કરી જાય છે. પીવું એ ગુજરાતીઓ માટે મોટું થ્રીલ છે, જેની સાથે આપણે વીરતાનો ભાવ જોડી દીધો છે. ધોનીને આઠ લિટર દૂધ પીધા પછી જેટલો ગર્વ ન થાય તેટલો આપણને બે પેગ પીધા પછી થતો હોય છે. ગુજરાતીઓ અને તેમના પીવાના શોખ પર લખવા બેસીએ તો એક અલગ લેખ લખવો પડે એટલે આ મુદ્દાને અહીંયા જ બોટમ્સ અપ કરી દઈએ. ગુજરાતીઓનો જીવનમંત્ર છે ખઈ-પીને સૂઈ જવું. ઘણા તો બપોરે ખાધા પછી ચાર કલાક માટે કામ-ધંધા બંધ કરીને આડા પડખે થઈ જતા હોય છે.\nગુજરાતીઓની રાતની સૂવાની એક ખાસિયત તો અદ્દભુત છે. આપણે ધાબે-અગાશીમાં સૂવાના શોખીન છીએ. ઉનાળો શરૂ થતાં વેંત રાત્રે સાડા આઠ-નવ વાગ્યે ગાદલાંના પિલ્લાઓ લઈ ધાબે ધસી જતા ગુજરાતીઓને નિહાળવા એક લહાવો છે. એવું ના માનશો કે આપણે ઉનાળામાં નવ વાગ્યામાં સૂઈ જઈએ છીએ, આ તો આપણે બે કલાક માટે પથારી ઠંડી કરવા મૂકીએ છીએ. ધાબે ઠંડી પથારીઓમાં સૂવાનું કલ્ચર માત્ર આપણા ગુજરાતમાં જ છે એવું અમારું દઢ પણે માનવું છે. (મકાનમાં ઘરફોડ ચોરી થઈ જાય એનો વાંધો નહીં,પણ લાખ રૂપિયાની ઊંઘ ના બગડવી જોઈએ, હોં ભઈ!) આટલું ખઈ-પીને સૂઈ જઈએ એટલે શરીર વધી જ જાય ને! ફાંદાળા પુરુષો અને બરણી આકારની બહેનો ગુજરાતની ધરતીને ધમરોળતી જોવા મળે છે તેનું કારણ આપણા આ શોખ જ છે. એટલે જ આપણે લેંઘા-ઝભ્ભા અને સાડીઓ જેવા ‘ફ્લેક્સિબલ’ ડ્રેસ અપનાવ્યા છે જેથી શરીર વધે તો પણ કપડાં ટાઈટ પડવાની ચિંતા નહીં. વધેલા શરીરે ટીવી સામે બેસી રમતગમત જોવાનો પણ આપણે ખૂબ શોખ છે. (આ વાક્યમાં રમતગમત એટલે ક્રિકેટ…ક્રિકેટ…અને માત્ર ક્રિકેટ…) 18 વર્ષની ઉંમર પછી ગુજરાતીઓ શારીરિક શ્રમ પડે તેવી કોઈ રમતો રમતા જ નથી. તેમ છતાંય દરેક બાપ એના દીકરાને અચૂક કહેતો જોવા મળે કે’અમે, અમારા જમાનામાં બહુ રમતા’તા હોં ભઈ!’ વધેલા શરીરવાળા ગુજરાતીઓ માટે કસરત એટલે જમ્યા પછી પાનના ગલ્લા સુધી ચાલતાં જવું તે. મોઢામાં પાન કે મસાલો દબાવી કલાકો સુધી વિષયવિહીન ચર્ચાઓ કરવામાં ગુજરાતીઓની માસ્ટરી છે.\nપાનના ગલ્લા અને ચાની કીટલીઓ એ ગુજરાતીઓ માટે વૈચારિક આદાન-પ્રદાન માટેના આદર્શ સ્થાનકો છે. સાચો સમાજવાદ આ બે જગ્યાઓએ જ જોવા મળે છે. અહીંયા ગાડી, સ્કૂટરવાળા સાથે જ મજૂર પણ ઊભો રહી ચા પીતો હોય છે. (આ વાત પર બે કટિંગ ચા થઈ જાય, હોં ભઈ!) દરેક ગુજરાતી મા-બાપને તેમના સંતાનોને ડોક્ટર, એન્જિનિયર કે સી.એ. બનાવવામાં જ રસ હોય છે. સંતાનોની કરિયર મા-બાપ જ નક્કી કરે છે. કોઈ ગુજરાતી મા-બાપને એવું કહેતા સાંભળ્યા નથી કે ‘મારે મારા દીકરાને કલાકાર બનાવવો છે, મારે મારી દીકરીને ચિત્રકાર બનાવવી છે, મારો દીકરો ફોજમાં જશે, મારી દીકરીને એથ્લિટ બનાવવી છે, મારા દીકરાને ફેલ્પ્સ જેવો તરવૈયો બનાવવો છે.’ (નાટક-ચેટક, કવિતા, સાહિત્ય-લેખનના રવાડે ચઢેલા છોકરાંવને તો આઉટલાઈનના કહેવાય છે, હોં ભઈ !)\nગુજરાતીઓના લેટેસ્ટ બે શોખ. એક – ટુ વ્હીલર અને બીજો – મોબાઈલ. જગતમાં સૌથી વધારે ટુ વ્હીલર ગુજરાતમાં ફરે છે. આપણું ચાલે એક રૂમમાંથી બીજા રૂમમાં જવા માટે પણ ટુ-વ્હીલર વાપરીએ. પહેલાના જમાનામાં એવું કહેવાતું તું કે ‘દેવું કરીને પણ ઘી પીવું.’ હવે એવું કહેવાય છે કે ‘દેવું કરીને પણ બાઈક લેવું.’ ગુજરાતીઓના ‘દિલની સૌથી નજીક’ જો કોઈ હોય તો તે છે મોબાઈલ (કેમકે આપણે મોબાઈલને હંમેશાં શર્ટના ઉપલાં ખિસ્સામાં જ રાખીએ છીએ.) જાત-જાતના મોબાઈલ, ભાતભાતની રિંગટોનનો આપણને જબરજસ્ત ક્રેઝ છે. મોબાઈલની સૌથી વધુ સ્કિમ આપણા ગુજરાતમાં જ છે અને તેનો સૌથી વધુ લાભ પણ ગુજરાતીઓ ઉઠાવે છે. જો સ્કિમમાં ‘ફ્રી’ લખ્યું તો તો ‘ખ…લ્લા…સ’. રાત્રે દસથી સવારે છ, ‘મોબાઈલથી મોબાઈલ ફ્રી’ એવી સ્કિમ જાહેર થાય એટલે ગુજરાતીઓ મચી જ પડે. બાજુ-બાજુમાં બેઠા હોય તો પણ મોબાઈલથી મોબાઈલ વાતો કરે ! (હે…લો…, અને જ્યારે બિલ આવે ત્યારે કંપનીવાળા જોડે સૌથી વધુ બબાલ પણ આપણે જ કરીએ છીએ, હોં ભઈ !) ગુજરાતીઓની સ્વભાવગત ખાસિયત પણ અનોખી છે. આપણે એવર ઓપ્ટિમિસ્ટ એટલે કે સદાય આશાવાદી માણસો છીએ. શેરબજાર ક…ડ…ડ…ડ…ભૂ…સ…કરતું તૂટે તો પણ આપણે આશા રાખીએ છીએ કે ‘કશો વાંધો નહીં, કાલે બજાર ઉપર આવી જ જશે.’ આ સાથે આપણે ગુજરાતીઓ એટલા જ ખમીરવંતા પણ છીએ. ભૂકંપ આવે, પૂર આવે કે બોમ્બ બ્લાસ્ટ થાય, આપણે ત્યાં બીજા દિવસથી તો બધું રાબેતા મુજબ….\nગુજરાતીઓની એક સૌથી મોટી ખાસિયત, ખૂબી, વિશેષતા, વિલક્ષણતા એ છે કે આપણે ગુજરાતીઓ ક્યારેય પણ કોઈનાથી ઈમ્પ્રેસ થતા નથી. સાદા શબ્દોમાં કહીએ તો આપણે ક્યારેય કોઈથી ઘીસ ખાતા નથી. ગમે તેવો મોટો ચમરબંધી હોય પણ આપણે તેનાથી અંજાઈ જતા થી. ‘એ લાટસા’બ હોય તો એના ઘેર, મારે શું ?’ આવી તાસીર જ આપણને ‘જીદ કરી દુનિયા બદલવાની’ શક્તિ આપે છે અને તેના લીધે જ ગુજરાતની ધરતી પર ગાંધીજી, સરદાર અને ધીરુભાઈ જેવી હસ્તીઓ પાકી છે. (શું કહો છો, બરાબરને ભઈ?) હાચુ કઉં તો મને તો ઍક ગુજરાતી હોવાનો બહું ગર્વ છે, તમને છે? જો હા તો, ઍક સાચા ગુજરાતી તરીકે તમે પણ આપણી આ ‘ગુજરાતી ગૌરવ ગાથા’ ને આગળ ધપાવો.\n‘જ્ય જ્ય ગરવી ગુજરાત’. ‘જ્યાં વસે ગુજરાતી ત્યાં વસે સદાકાળ ગુજરાત’.\nPosted by Ashvin Padhiyar at 12/09/2009 12:49:00 AM\nSanjay December 9, 2009 at 11:52 AM\nIts too long but nice to read


આર્ટિફિશિયલ થ્રોટ ડિવાઇસથી હવે મુંગા લોકો પણ બોલતા થશે | scientists develop wearable artificial throat that could help mute people speak\nscientists develop wearable artificial throat that could help mute people speak\nટેક્નોલોજી / આર્ટિફિશિયલ થ્રોટ ડિવાઇસથી હવે મુંગા લોકો પણ બોલતા થશે\nTeam VTV 09:18 PM, 25 Jul 19 | Updated: 09:30 PM, 25 Jul 19\nઓછું સાંભળતા લોકો માટેના હિયરીંગ એડ્સ કે જેને સામાન્ય ભાષામાં સાંભળવાનું મશીન કહે છે તેની હવે કોઇ નવાઇ નથી. દુનિયાભરમાં લાખો લોકો માટે મશીન આશીર્વાદ સમાન છે. પરંતુ જે લોકો કોઇ કારણથી બોલી શકતા નથી અથવા કોઇ સમસ્યાના કારણે અવાજ નીકળતો નથી તેમનું શું? જોકે આવા લોકો માટે પણ આશાના કિરણ સમાન નવું સંશોધન થયું છે.\nઅમેરિકાના વિજ્ઞાનીઓએ વેરેબલ આર્ટિફિશિયલ થ્રોટ નામનું ડિવાઇસ બનાવ્યું છે. તેની વિશેષતા એ છે કે તેને ટેટુની જેમ જ ગળા પર લગાવી શકાય છે. જે ગળાની મુવમેન્ટને અવાજમાં કન્વર્ટ કરે છે. વિજ્ઞાનીઓએ આર્ટિફિશિયલ થ્રોટનો પ્રોટોટાઇપ તૈયાર કર્યો છે. જેને લાંબો સમય પહેરી રાખવાથી પણ કોઇ સમસ્યા થતી નથી.\nઉપરાંત તે વારંવાર પહેરવા અને કાઢવા પણ એકદમ સરળ છે. વિજ્ઞાનીઓએ પોલિવિનોલ આલ્કોહોલની પાતળી શીટ પર ગ્રાફિન નામના મટિરિયલથી આ ડિવાઇસ બનાવ્યું છે. જે માત્ર 0.6 ઇંચ બાય 1.2 ઇંચની સાઇઝનું છે. તેને માત્ર થોડું પાણી લગાવીને ગળા પર ચોંટાડી દેવાનું હોય છે. જે હાથમાં પહેરેલા ખાસ આર્મબેન્ડ સાથે ઇલેકટ્રોડથી જોડાયેલું હોય છે.\nઆર્મબેન્ડમાં સર્કિટ બોર્ડ, માઇક્રો કમ્પ્યુટર, પાવર એમ્પિલફાયર તથા ડિકોડરનો બનેલો હોય છે. જયારે ડિવાઇસ લગાવીને વ્યકિત કોઇ શબ્દ બોલવા પ્રયત્ન કરે છે, જેમ કે ઓકે અને નો, ત્યારે ગળાના સ્નાયુઓની મુવમેન્ટને સાઉન્ડમાં કન્વર્ટ કરે છે.\nવિજ્ઞાનીઓ કહે છે કે ભવિષ્યમાં મુંગા લોકોને આ માટે ટ્રેનીંગ આપીને પહેલા એક શબ્દ અને પછી વાક્યોના સિગ્નલ મોકલતા એટલે કે ખાસ પ્રકારે બોલતા શિખવાડી શકાશે, જેના સિગ્નલ અવાજમાં ફેરવી શકાશે.\nScientists Artificial Throat Tech Update technology news


એશિયન ચેમ્પિયન ટ્રોફી :ભારતીય હોકી ટીમે પાકિસ્તાનને 3-1થી કચડ્યું :સતત બીજી જીત\nમસ્કટઃ ઓમાનમાં રમાતી એશિયન ચેમ્પિયન્સ ટ્રોફીમાં ભારતીય હોકી ટીમે પાકિસ્તાનને 3-1થી હરાવી ટૂર્નામેન્ટમાં સતત બીજી જીત મેળવી હતી પ્રથમ મિનિટે પાકિસ્તાને ભારત વિરુદ્ધ ગોલ કરીને ભારત પર દબાણ વધારી દીધું હતું. ઇરફાન જૂનિયરે પ્રથમ મિનિટમાં જ ગોલ કર્યો હતો. પરંતુ ત્યારબાદ ભારતીય ખેલાડીઓએ શાનદાર પ્રદર્શન કર્યું હતું. ભારત તરફથી મનપ્રીત સિંહ, મનદીપ સિંહ અને દિલપ્રીત સિંહ એક બાદ એક ગોલ કર્યા હતા.\nઆ પહેલા ભારતે ઓમાનને 11-0ના અંતરથી પરાજય આપ્યો હતો. દિલપ્રીત સિંહની હેટ્રિકની મદદથી ભારતે શુક્રવારે અહીં રમાઇ રહેલી એશિયન ચેમ્પિયન્સ ટ્રોફીમાં વિજયી શરૂઆત કરી હતી. ટૂર્નામેન્ટમાં ભારતનો આગામી મેચ રવિવારે જાપાન સામે છે. આ મેચ ભારતીય સમયાનુસાર 10.30 કલાકે શરૂ થશે.\nઉત્તર પ્રદેશના એક જ ગામના 10,000 દલિતો, OBC લોકોએ અપનાવ્યો બૌદ્ધ ધર્મ!! access_time 12:00 am IST\nલાખાણી પરિવારના સહયોગથી સદ્દગુરૂ નેત્રયજ્ઞ access_time 3:36 pm IST


વિડીયો – Independent Content Services\nઆઇસીએસ આકર્ષક રીતે ઝડપથી કાયાપલટ કરતા વિડીયોનું કિફાયત દરે ઉત્પાદન કરવાની બાબતમાં નિષ્ણાત છે જે ગ્રાહકોને પોતાના ગ્રાહકોને સ્થાનિક રીતે સમૃદ્ધ મીડિયા કવરેજ ઓફર કરવાની મંજૂરી આપે છે.\nવિડીયો એ સાથે જોડવા માટેનું સશક્ત માધ્યમ છે અને એ સરળતાથી સોશિયલ મીડિયામાં શેર પણ કરી શકાય છે. એમાં પછીથી સામગ્રીના પાનાં ઉમેરીને વધુ વિસ્તૃત કરી શકાય છે જ્યારે યૂ ટ્યુબ જેવી ચેનલ બનાવતી વખતે એના પ્લેલિસ્ટમાં આવશ્યક સામગ્રી ઉમેરીને ગ્રાહકને અનેકવિધ સ્તરે લાભ આપી શકો છો. અનેક નિષ્ણાત પત્રકારોને નિયુક્ત કર્યા છે કે જેઓ સમાચાર મેળવવા અને રજૂ કરવા બાબતે કુશળ છે અને તેઓ વર્તમાનના કોઇપણ વિષયે કે આગામી કોઇપણ ઘટના બાબતે મજબૂત કવરેજ આપી શકવા સક્ષમ છે.\nદાખલા તરીકે, અમારા સંવાદદાતાઓ મનોરંજક વિડીયોના પ્રિવ્યૂઝ (પૂર્વાવલોકન) અને અઠવાડિક ફૂટબોલ, ઘોડાદોડ કે અન્ય કોઇ બેટિંગ ઘટનાઓ કે જે માનવંતા ગ્રાહકો ઇચ્છતા હોય એમ એનું વિશ્લેષણ આપશે. અમારા નિષ્ણાત પ્રસારકો પણ બુકીઓ સાથેની વાતચીતના અવરોધો અને બઢતીઓની લિન્ક કરીને પ્રોત્સાહક જાગૃતિ ઊભી કરી શકે છે.\nઆઇસીએસ ઘણાં બધાં વિષયોની શ્રેણી પર, નાના કે મોટા પ્રકલ્પના ભેદ વિના, અનન્ય એવો માર્કેટિંગ વિડીયો તૈયાર કરી શકે છે. એવી જ રીતે રમતજગત ના મહાનુભાવો, મનોરંજક અને રાજકારણ જેવા કેટલાંક વિષયો ઉપર પ્રિવ્યૂ વિડીયો તરીકે, અમે કેટલાંક માર્ગદર્શક અને મજાની સામગ્રીના વિડીયો તૈયાર કરવાનો અનુભવ પણ ધરાવીએ છીએ.


Moderna to Charge rs 1,855 to rs 2,755 per dose for COVID-19 vaccine says CEO | મોડર્નાના CEOએ જાહેર કરી કોરોના વેક્સિનની કિંમત, એક ડોઝ 1850થી 2750 રૂપિયામાં મળશે - news\nPublished: 23rd November, 2020 11:50 IST | Gujarati Mid-day Online Correspondent | Berlin\nરશિયાનું કહેવું છે કે, મોડર્નાની રસી મોંધી છે અને તેઓ તેના કરતા પણ સસ્તી રસી આપશે\nકોરોના વાયરસ (COVID-19)ના વધતા દર્દીઓ વચ્ચે વેક્સિનની કિંમતોની પણ વિવિધ કંપનીઓ દ્વારા જાહેરાત કરાઈ રહી છે. કોરોનાની અક્સીર વેક્સિન વિકસાવી હોવાનો દાવો કરી રહેલી અમેરિકન કંપની મોડર્નાના સીઇઓ સ્ટીફન બેંસેલે તાજેતરમાં જ વેક્સિનની કિંમત જાહેર કરી છે. તેમણે વેક્સિનના એક ડોઝની અંદાજીત કિંમત 25થી 37 ડૉલર વચ્ચે એટલે કે આશરે 1850થી 2750 રૂપિયા હશે તેવી જાહેરાત કરી છે. પરંતુ આ કિંમત હજી ફાઈનલ નથી. અંતિમ નિર્ણય બાકી છે.\nસ્ટીફન બેંસેલે કહ્યું હતું કે, મોડર્નાની કોરોના રસીના એક ડોઝની કિંમત 25થી 37 ડૉલર વચ્ચે (આશરે 1850થી 2750 રૂપિયા) હશે. કેટલાક અહેવાલો પ્રમાણે, ફાઈઝરના એક ડોઝની કિંમત 19.5 ડૉલર (આશરે 1450 રૂપિયા) હોઈ શકે છે. આ પહેલાં સીરમ ઈન્સ્ટિટ્યૂટના સીઈઓ આદર પૂનાવાલા પણ કોરોના વેક્સિનની સંભવિત કિંમતની માહિતી આપી ચૂક્યા છે.\nહાલમાં જ વેક્સિનની કિંમત નક્કી કરવા સહિત આગોતરી ખરીદી કરવા મુદ્દે કેન્દ્ર સરકારે બેઠક કરી હતી. એમાં નીતિ આયોગના સભ્ય (આરોગ્ય) વિનોદ પૉલ, કેન્દ્ર સરકારના ચીફ સાયન્સ એડવાઈઝર કે. વિજયરાઘવન અને આરોગ્ય સચિવ રાજેશ ભૂષણ પણ હાજર હતા. એમાં નક્કી કરાયું હતું કે, વડાપ્રધાન કાર્યાલય એક સમિતિ રચીને વેક્સિનની કિંમત અને અન્ય નિર્ણયો લેશે. હાલ દેશમાં સીરમ, ભારત બાયોટેક અને આઈસીએમઆરની કો-વેક્સિનના ત્રીજા તબક્કાની ટ્રાયલ ચાલી રહી છે. સૂત્રોના જણાવ્યાનુસાર, એસ્ટ્રાજેનેકાની વેક્સિનને બ્રિટનમાં ઈમર્જન્સી ઉપયોગની મંજૂરી મળી છે, એથી ભારતમાં પણ એવું થઈ શકે છે.\nકોરોનાની સારવાર માટે એસ્ટ્રાજેનેકા બ્રિટનમાં એન્ટિબોડી સાથે સંકળાયેલું એક પરીક્ષણ કરશે. કંપનીના કહેવા પ્રમાણે, તેની નવી ‘એન્ટિબોડી કોકટેલ’ એક વર્ષ સુધી કોરોના સંક્રમણ નહીં થવા દે. આ પરીક્ષણની શરૂઆત માન્ચેસ્ટરથી થશે. આ નવી ટ્રાયલમાં 5000 ભાગીદારની ભરતી કરાશે. આ પરીક્ષણનો હેતુ આપણા શરીરમાં બનેલા એ પ્રોટીનની માહિતી ભેગી કરવાનું છે, જે ઈમ્યુન સિસ્ટમમાં કુદરતી એન્ટિબોડીની જેમ કામ કરે છે.


From the thirsty open dirt reached Akwada, the dirty water flowing even in the societies | તરસમીયાથી ખુલ્લી ગંદકી અકવાડા સુધી પહોંચી, સોસાયટીઓમાં પણ વહેતુ ગંદુ પાણી - Divya Bhaskar\nFrom The Thirsty Open Dirt Reached Akwada, The Dirty Water Flowing Even In The Societies\nઅણઉકેલ સમસ્યા:તરસમીયાથી ખુલ્લી ગંદકી અકવાડા સુધી પહોંચી, સોસાયટીઓમાં પણ વહેતુ ગંદુ પાણી\nમહાનગરપાલિકામાં સમાવેશ થયાનો રહીશોને રંજ\nબારે માસ વહેતી ખુલ્લી ગંદકીને કારણે રહીશો તોબા પોકારી ગયા\nભાવનગરમાં ભળેલા અકવાડામાં ગટરની સમસ્યા કાયમી બની ગઈ છે. સમગ્ર તરસમીયા ગામના લોકોનું ગંદુ ગટરનું પાણી ખેતરોમાંથી પસાર થઈ અકવાડાની સોસાયટીઓમાં બારે માસ વહી રહ્યું છે. ગામડાઓમાં પણ સુવિધા હશે પરંતુ અકવાડાની હાલત ગામડા કરતાં પણ બદતર થઈ ગઈ છે. હજુ સુધી માત્ર કંસારાને જ શુદ્ધિકરણ ની વાતો ચાલી રહી છે. તે તો હજું સુધી શુદ્ધ થયું નથી પરંતુ અકવાડાની સોસાયટીઓમાં પણ ખુલ્લી ગટરો વહે છે.\nનવા ભળેલા વિસ્તારોમાં ડ્રેનેજ પ્રોજેક્ટ અને અપડેટેશન ધીમી ગતિએ ચાલી રહ્યો છે. હજુ પણ સોસાયટી વિસ્તારમાં ઘર પાસેથી જ ખુલ્લી ગટરો વહેતી રહે છે. સમગ્ર તરસમીયા વિસ્તારનું ગટરનું પાણી નાળું બુરાઇ જતા ખેતરોમાં થઈ અકવાડાની હરિદર્શન સોસાયટી અને ચંદ્રપ્રકાશ સોસાયટીમાં આવે છે. આખા તરસમીયા ગામનું ગંદુ પાણી ખુલ્લા નાળામાં અકવાડાની સોસાયટીઓમાં બારેમાસ વહેતું રહે છે. ખુલ્લા વહેતાં ગટરના ગંદા પાણીને કારણે અકવાડામાં સતત રોગચાળાનો ભય પણ રહે છે.\nછેલ્લા સાત-આઠ વર્ષથી ખુલ્લી ગટરના પ્રશ્ન બાબતે સ્થાનિક રહીશો દ્વારા વારંવાર કોર્પોરેશનમાં રજૂઆત કરવા છતાં હજુ સુધી કોઇ ઉકેલ આવ્યો નથી. અકવાડામાં માત્ર ડ્રેનેજ નો જ પ્રશ્ન નથી પરંતુ રોડ રસ્તાનું પણ અસ્તિત્વ જ નથી. ચોમાસા દરમિયાન તો અકવાડામાં ભરાયેલા પાણી અને કાદવ કીચડને કારણે આકસ્મિક સંજોગોમાં પણ એમ્બ્યુલન્સ કે 108 અંદર આવી શકે નહીં તેવી પરિસ્થિતિ સર્જાય છે.\nકોરોનાથી વધુ ખુલ્લી ગટરથી રોગનો ભય\nઅકવાડાની સોસાયટીઓમાં ડ્રેનેજ લાઈન તો આપી પરંતુ જોડાણો નહીં આપતા તેનો કોઈ અર્થ રહેતો નથી. હજુ પણ ખાળકૂવા જ છે. તેમજ તરસમીયા નુ ગંદુ પાણી સોસાયટીમાં અ‍ાવતા સતત ગંદા પાણી ભરાઈ રહેવાને કારણે માંદગીના ખાટલા પણ રહે છે. અહીંના લોકોને કોરોના કરતાં પણ ગંદકી અને મચ્છરોના કારણે થતા રોગચાળાનો ભય છે. > દિનેશભાઈ બોરીચા, રહીશ ચંદ્રપ્રકાશ સોસાયટી\nતરસમીયામાં 40%, અકવાડામાં 80% કામગીરી\nભાવનગર કોર્પોરેશનમાં નવા ભળેલા વિસ્તારોમાં ડ્રેનેજ પ્રોજેક્ટની કામગીરી હાલમાં શરૂ છે. તરસમીયામાં 40 ટકા તેમજ અકવાડામાં 80 ટકા કામગીરી પૂર્ણ થયેલ છે. ત્યાં સુધી ડ્રેનેજ કાર્યરત ન થાય ત્યાં સુધી જુની સિસ્ટમ પ્રમાણે જ ગટરના પાણીનો નિકાલ થઇ રહ્યો છે. સીદસર થી તરસમીયા અને અકવાડા સુધી જુની પધ્ધતિથી ડ્રેનેજ શરૂ છે. ડ્રેનેજ અપગ્રેડેશન બાદ જોડાણ અપાતા તમામ સમસ્યાનું નિવારણ થઇ જશે. > પી.જે.ચુડાસમા, કાર્યપાલક ઈજનેર યોજના


IPhone-10 model assembled in India will get cheaper up to 20 thousand: Tim Cook|ભારતમાં એસેમ્બલ આઈફોન-10ના મોડલ 20 હજાર સુધી સસ્તા મળશે: ટિમ કૂક\nIPhone 10 model assembled in India will get cheaper up to 20 thousand: Tim Cook\nભાસ્કર ઓરિજિનલ / ભારતમાં એસેમ્બલ આઈફોન-10ના મોડલ 20 હજાર સુધી સસ્તા મળશે: ટિમ કૂક\nટિમ કૂકની ફાઇલ તસવીર\nઅનુભવને જાળવી રાખવા જ અમારા મૂળ સિદ્ધાંત-ટિમ કૂક\nત્રણ કેમેરા આપીને અમે ડીએસએલઆર કેમેરાની જરૂરિયાત ખતમ કરવા માંગીએ છીએ\nજૂન 2020માં આઈઓએસ 14 પણ લોન્ચ કરીશું\nઓનલાઈન સેલ માટે હાલમાં જિયોની મદદ લઈશું\nSep 12, 2019, 03:09 AM IST\nકેલિફોર્નિયા: ભારતમાં આઈફોન થોડા મહિના પછી વિશ્વના અન્ય દેશો કરતા 20 હજાર રૂપિયા સુધી સસ્તો મળશે. પરંતુ તેમાં મંગળવારે લોન્ચ કરાયેલા ફોન સામેલ નહીં હોય. કિંમત ઓછી કરવાનો મતલબ એ નથી કે આઈફોન ગુણવત્તા સાથે સમજૂતી કરશે. હું સ્પષ્ટ કરવા માગું છું કે આઈફોન એક પ્રીમિયમ સ્માર્ટ ફોન છે અને એ અનુભવને જાળવી રાખવા જ અમારા મૂળ સિદ્ધાંત છે. એપલના સીઈઓ ટીમ કૂકે ઉપર મુજબ કહ્યું હતું. તેમણે ભાસ્કર માટે સિદ્ધાર્થ રાજહંસ અને રોહિતાશ્વ કૃષ્ણ મિશ્રાને આપેલા ખાસ ઇન્ટરવ્યૂમાં આ વાત જણાવી હતી. ટિમ કૂક સાથેની વાતચીતના અંશ...\nસવાલ: આઈફોન-11 ત્રણ કેમેરા સાથે લોન્ચ થયો છે. એવી શું જરૂરિયાત લાગી કે ત્રણ કેમેરા લગાવવા પડ્યા?\nટિમ કૂક: ત્રણ કેમેરા આપીને અમે ડીએસએલઆર કેમેરાની જરૂરિયાત ખતમ કરવા માંગીએ છીએ. એપલના લાખો યુઝર રોજ આઈફોનનો ઉપયોગ શ્રેષ્ઠ ફોટો ખેંચવા માટે પણ કરી રહ્યાં છે. એવામાં અમે તેમના કેમેરાના અનુભવને શ્રેષ્ઠ કરવા માગતા હતા. શોટ ઓન આઈફોન અભિયાન તેનો હિસ્સો છે. નવા ફોનમાં પહેલા કેમેરા વાઈલ્ડ, બીજો પોટ્રેટ ટેલી ફોટો અને ત્રીજો અલ્ટ્રા વાઈડ એન્ગલ માટે છે. આ આઈફોન ફોટોગ્રાફીના ભવિષ્યની મિશાલ સાબિત થશે.\nસવાલ: આઈફોન મોંઘો છે, ભારતમાં તેનું વેચાણ સતત ઘટી રહ્યું છે, શું એપલ ભારત માટે સસ્તો આઈફોન લોન્ચ કરશે? જો હા તો કિંમત શું હશે?\nટિમ કૂક: અમે ભારત માટે બે ફોન લોન્ચ કરી રહ્યાં છીએ. આ માટે દક્ષિણ ભારતમાં ફોક્સકોન પ્લાન્ટમાં આઈફોનનું એસેમ્બલિંગ શરૂ કર્યું છે. ફોક્સકોન જ આઈફોનની સૌથી મોટી ઉત્પાદન કંપની છે. ભારતમાં બનનારા આઈફોન બાકી દિવસોમાં મળતાં તેવા જ ફોનની તુલનામાં 20 હજાર રૂપિયા સુધી સસ્તા હશે. જો કે આઈફોન 11 તેનો હિસ્સો નહીં હોય. ભારતીય ગ્રાહક આઈફોન એક્સ,એક્સએસ અને એક્સએસ મેક્સને વિવિધ સ્ટોરેજ મોડલમાં ટૂંક સમયમાં બાકી દેશોની તુલનામાં સસ્તામાં ખરીદી શકશે. અમે અલગ-અલગ મોબાઈલ સર્વિસ પ્રોવાઈડર કંપનીઓ સાથે ટાઈઅપ કરીને પણ કિંમતનો બોજો ઘટાડવા માંગીએ છીએ જેથી માસિક ફોન બિલની કિંમત પર આઈફોન એક રીતે મફતમાં મળી શકે જે ગ્રાહકો માટે નવો અનુભવ હશે.\nસવાલ: ફોનને લઈ સતત નવા પ્રયોગ થઈ રહ્યાં છે, આવનારા વર્ષોમાં આઈફોનનું સ્વરૂપ કેવું હશે?\nટિમ કૂક: અત્યારે અમે 11 ડિઝાઈન પર રિસર્ચ કરી રહ્યાં છીએ. ટેસ્ટ પછી નક્કી થશે કે નવો આઈફોન કેવો હશે. નવું વર્ઝન એઆઈ, એઆર અને વીઆર જેવા અનુભવો સાથે મશીન લર્નિંગનો પણ એક અલગ અનુભવ આપશે. આ ઉપરાંત જૂન 2020માં આઈઓએસ 14 પણ લોન્ચ કરીશું.\nસવાલ: ભારતે સિંગલ રિટેલ એફડીઆઈ નિયમોમાં ઢીલ આપી છે? આપ ભારતમાં કેટલું રોકાણ કરશો, કયા શહેરથી શરૂઆત કરશો\nટિમ કૂક: અમે ભારતમાં વિસ્તરણ કરીશું. ભારતમાં અત્યારે 1450 કરોડ રૂપિયા રોકવાની યોજના છે. બેંગ્લુરુ અને હૈદરાબાદમાં સોફ્ટવેર ડેવલપમેન્ટ ઓફિસોને વિસ્તારી રહ્યાં છીએ. ગુડગાંવ અને મુંબઈમાં એક્સક્લુઝિવ ઓરિજિનલ સ્ટોર ખોલીશું. ઓનલાઈન સેલ માટે હાલમાં જિયોની મદદ લઈશું.


સુપ્રીમના નિવૃત્ત જજ સામે શારિરીક શોષણનો આરોપ, તપાશ શરૂ | Lawyer alleges harassment byaretired Supreme Court judge - Gujarati Oneindia\n| Published: Wednesday, November 13, 2013, 10:14 [IST]\nનવી દિલ્હી, 13 નવેમ્બર: દેશની સર્વોચ્ચ અદાલતમાં તત્કાલિન જજ સાથે ઇન્ટરશીપ કરી રહેલી એક યુવતીએ ચોંકાવનારો ખુલાસો કરી સૌને ચોકાવી દીધા છે. ઇન્ટરશીપ કરનારી આ યુવતી સ્ટેલા જેમ્સે એવો આરોપ લગાવ્યો છે કે આ પૂર્વ ન્યાયાધીશે ઇન્ટરશીફ દરમિયાન તેનું શારીરિક શોષણ કર્યું હતું, આ ઘટના ગયા વર્ષના 24 ડિસેમ્બરની છે. આ જજનું નામ જાહેર કરાયું નથી પરંતુ, આ ઘટનાની તપાસ માટે ત્રણ જજોની સમિતિ ગઠીત કરી દેવામાં આવી છે.\nસુપ્રીમ કોર્ટના મુખ્ય ન્યાયાધીશ પી. સદાશિવમે આ ઘટના પર ચિંતા વ્યક્ત કરતા જણાવ્યું કે 'શારીરિક શોષણના મામલાઓને આપણે હળવાશથી ના લઇ શકીએ' અટર્ની જનરલ ગુલામ વાહનવતીએ આ મામલાનો ઉલ્લેખ કરતા જણાવ્યું કે 'આ ખૂબજ ગંભીર મામલો છે.' આની પર મુખ્ય ન્યાયાધીશ પી. સદાશિવમ, ન્યાયમૂર્તિ રંજન ગોગોઇ અને ન્યાયમૂર્તિ શિવ કીર્તિ સિંહની ત્રણ સભ્યોવાળી ખંડપીઠે જણાવ્યું કે 'અમારી સમિતિએ આ ઘટના અંગેની તપાસ શરૂ કરી દીધી છે.'\nમુખ્ય ન્યાયાધીશે જણાવ્યું કે આ મામલનો ઉલ્લેખ સવારે સાઢા દસ વાગ્યે પણ કરવામાં આવ્યો હતો અને ભોજન વિરામ દરમિયાન પણ અન્ય ન્યાયાધીશોની સાથે આની પર ચર્ચા કરવામાં આવી હતી. તેમણે જણાવ્યું કે 'મેં ત્રણ જજ જસ્ટીસ આર.એમ લોઢા, જસ્ટીસ એચ.એલ દત્તૂ અને જસ્ટીસ રંજના પ્રકાશ દેસાઇની સમિતિ ગઠિત કરી છે.'\nમુખ્ય ન્યાયાધીશે જણાવ્યું કે સમિતિ આખા મામલાનું નિરિક્ષણ કરીને તથ્યોની તપાસ કરશે અને પછી જ કોઇ રિપોર્ટ તૈયાર કરશે. આ સમિતિ મંગળવારે સાંજે જ પોતાનું કામ આરંભી દીધું હતું. મુખ્ય ન્યાયાધીશે જણાવ્યું કે 'પહેલા સમિતિ નિવેદનની વાસ્તવિકતાની ભાળ મેળવે.' ન્યાયમૂર્તિ સદાશિવમે જણાવ્યું કે 'સંસ્થાના વડા તરીકે પણ આ આરોપો અંગે ચિંતિત છું. હું જાણવા માગુ છું કે શું આ નિવેદન સાચું છે કે નહીં?'\nsupreme court judge justice rape lawyer સુપ્રીમ કોર્ટ જજ બળાત્કાર વકીલ\nThree Supreme Court judges will investigate the allegations thatayoung lawyer was sexually harassed during her internship byajudge of the top court.\nStory first published: Wednesday, November 13, 2013, 10:14 [IST]


મહાભારતમાં જણાવ્યા અનુસાર જો તમારા સ્વભાવમાં આ6દોષ છે તો તમે હંમેશા દુ:ખી રહેશો, આજે જ છોડો. – Gujarat Official\nJanuary 28, 2021 January 28, 2021 adminLeaveaComment on મહાભારતમાં જણાવ્યા અનુસાર જો તમારા સ્વભાવમાં આ6દોષ છે તો તમે હંમેશા દુ:ખી રહેશો, આજે જ છોડો.\nપ્રાચીન ગ્રંથ ‘મહાભારત’ને ઘણા વિદ્વાનો પાંચમાં વેદ તરીકે પણ ઓળખે છે. કૌરવ પાંડવની કહાની ઉપરાંત જીવન મેનેજમેન્ટ ટિપ્સ પણ આપવામાં આવી છે. આ ટીપ્સ એટલી સચોટ છે કે તે આજના જીવનમાં પણ અપનાવી શકાય છે. મહાભારતના ગ્રંથમાં એક શ્લોક છે જેમાં માનવ પ્રકૃતિને લગતી6દોષો વિષે વાતો કહેવામાં આવી છે. મહાભારત મુજબ જે પણ વ્યક્તિમાં આ6દોષ હોય છે તે હંમેશાં દુ:ખી રહે છે.\nએ શ્લોક આ મુજબ છે – ईर्ष्या घृणो न संतुष्ट: क्रोधनो नित्यशङ्कित:। परभाग्योपजीवी च षडेते नित्यदु:खिता:।। ચાલો આપણે તેનો અર્થ વિગતવાર સમજીએ.\nઈર્ષ્યા: જે વ્યક્તિમાં ઈર્ષ્યાની ભાવના હોય છે એ લોકો જીવનમાં ક્યારેય સુખી નથી થઇ શકતા. આ પ્રકારની વ્યક્તિ અન્યની પ્રગતિ અને સુખ જોઈને ઈર્ષા કરતી રહે છે. તે બીજાનું ભલું જોઈ શકતા નથી. બીજાનું સુખ તેને ક્યારેય સારું નથી લાગતું.\nતિરસ્કાર: નફરતની લાગણી ધરાવતા લોકો જીવનમાં હંમેશાં નાખુશ રહે છે. આવા લોકો કોઈની સાથે વાત કરવાનું અથવા તેમની સાથે સંબંધ રાખવાનું પસંદ કરતા નથી. બીજાને ખુશ જોઈને મનમાં તે દુ:ખી થાય છે.\nક્રોધ: ક્રોધ એ માણસનો સૌથી મોટો શત્રુ છે. ગુસ્સામાં તે વિચાર્યા વિના ખોટો નિર્ણય લે છે. પછીથી ગુસ્સામાં કરેલા કામનો તેને પછતાવો થાય છે. આ રીતે, તેમનો આ ક્રોધ તેને ક્યારેય ખુશ થવા દેતો નથી.\nઅસંતોષ: કેટલાક લોકો એવા પણ હોય છે જે જીવનમાં ક્યારેય સંતુષ્ટ થતા નથી. તેઓ હંમેશા જે મેળવે છે તે તેમને ઓછું લાગે છે. આવા લોકોના મનમાં હંમેશા અસંતોષની ભાવના રહે છે. જેની પાસે છે તેની ઉજવણી કરવાને બદલે, જેની પાસે નથી તેની ચિંતા કરીને દુઃખી થયા કરે છે.\nશંકા: જે લોકોમાં શંકાની ભાવના વધારે હોય છે તે લોકો હંમેશાં નાખુશ રહે છે. તેઓ ક્યારેય કોઈ પર વિશ્વાસ કરતા નથી. તે તેના સંબંધીઓ, મિત્રો સહિત દરેક વ્યક્તિ પર શંકા કર્યા કરે છે. આ સ્વભાવ તેમના દુ:ખનું કારણ બને છે. તેમનો શંકાશીલ સ્વભાવ તેમના મનને શાંત નથી રહેવા દેતો.\nબીજાઓ પર નિર્ભર રહેવું: મજબૂરી હેઠળ કોઈના પર નિર્ભર રહેવું એ સમજી શકાય છે, પરંતુ આળસ અથવા તમારી પ્રકૃતિને લીધે હંમેશા બીજા પર નિર્ભર રહેવું યોગ્ય નથી. આવા લોકો હંમેશાં બીજા લોકોની દયા અથવા તિરસ્કાર સહન કરે છે. તેઓ જીવનમાં ક્યારેય ખુશ નથી રહી શકતા. તેઓએ દરેક સુખ માટે બીજાઓ પર નિર્ભર રહેવું પડે છે.\nધરતી પર પડવાનો હતો એક ભયંકર દુષ્કાળ, જેને અટકાવવા માટે શનિદેવ પાસે પહોંચી ગયા હતા અયોધ્યાના રાજા…


"2024માં ચૂંટણી જ નહીં કરવી પડે, નરેન્દ્રભાઈ જ વડાપ્રધાન બનશે"- કોણે કરી આવી ભવિષ્યવાણી? - GSTV\nHome » News » “2024માં ચૂંટણી જ નહીં કરવી પડે, નરેન્દ્રભાઈ જ વડાપ્રધાન બનશે”- કોણે કરી આવી ભવિષ્યવાણી?\n“2024માં ચૂંટણી જ નહીં કરવી પડે, નરેન્દ્રભાઈ જ વડાપ્રધાન બનશે”- કોણે કરી આવી ભવિષ્યવાણી?\nરાજ્ય ભાજપના અધ્યક્ષને લખેલા પત્રને લઈને બબાલ હજુ શાંત નથી થયો ત્યાં તો સાંસદ સાક્ષી મહારાજે એવો દાવો કરી દીધો કે દેશમાં 2024માં ચૂંટણી યોજાશે જ નહીં. પક્ષના સમર્પણવિધીનાં પ્રોગ્રામમાં તેમના આ નિવેદન અંગે એક વખત ફરી ચર્ચા જગાવી છે. ઉન્નાવ શહેરમાં ગુરુવારે સાંજે પાર્ટીનો સમર્પણવિધીનો કાર્યક્રમ રાખવામા આવ્યો હતો. જેમાં રાજ્ય ભાજપના ઇનચાર્જ ગોવર્ધન ઝાડફિયા અને સાંસદ સાક્ષી મહારાજ હાજર હતા.\nપ્રોગ્રામમાં સાક્ષી મહારાજે કહ્યું કે કેટલાક લોકો પક્ષની ઈમેજને બગાડી નાખવા માંગે છે. 2014માં મોદીનું મોજું હતું પરંતુ વર્ષ 2019માં હવે એજ મોદીના નામની સુનામી છે. એક હિન્દી અખબાર મુજબ તેમણે કહ્યું કે દુનિયામાં કોઈ શક્તિ મોદીને વડા પ્રધાન બનવાથી રોકી શકશે નહીં.\nકેટલાક લોકો આ નિવેદનથી હતાશ થયા છે. તેઓ ક્યારેક પ્રિયંકાને લઈને આવે છે તો ક્યારેક ગઠબંધન લઈન આવે છે. ખબર નહીં શું શું કરી રહ્યાં છે. પરંતુ આપણા નેતા મોદી સમગ્ર વિશ્વમાં એક લોકપ્રિય નેતા છે અને હવે તો બધા દેશો તેની ચર્ચા પણ કરી રહ્યા છે. અને કહીં રહ્યાં છે કે મોદી છે તો પછી દેશ છે. દેશમાં પહેલીવાર જાગરૂકતા આવી છે, હિન્દુ જાગી ગયા છે. હું સંન્યાસી છું અને મને લાગે છે કે આ છેલ્લી ચૂંટણી છે કારણ કે 2024માં ચૂંટણી યોજાશે જ નહીં.\nNaredra Modisakshi maharaj\nવડાપ્રધાન નરેન્દ્ર મોદીએ મહારાષ્ટ્રના વર્ધામાં જનસભા સંબોધી કોંગ્રેસ અને એનસીપી પર આકરા પ્રહાર કર્યા પીએમ મોદીએ કહ્યુ કે, કોંગ્રેસના નેતાઓ મને શૌચાલયનો ચોકીદાર ગણાવી મારી મજાક ઉડાવે છે\nભારતીય લશ્કર ‘મોદીજીની સેના’, ત્રાસવાદની કમર તોડી નાખી: યોગીના નિવેદનથી વિવાદ


MS Dhoni come back to Home after Army Duty in Kashmir\nસેનાની ટ્રેનિંગથી ઘરે આવ્યો MS ધોની છતા પત્ની સાક્ષી છે પરેશાન, જાણો શું છે કારણ\nSeptember 20, 2019 | 4:15 pm IST\nભારતીય ક્રિકેટ ટીમના ભૂતપૂર્વ કેપ્ટન મહેન્દ્ર સિંહ ધોની ગુરુવારે રાતે રાંચીમાં આવેલ તેના ઘરે પરત ફર્યો છે. સેનાની ટ્રેનિંગ બાદ ધોની પહેલીવાર રાંચી આવ્યો છે. આ દરમિયાન એરપોર્ટ પર ધોનીની એક ઝલકને જોવા માટે ફેન્સનું ભારે હુજુમ જોવા મળ્યું. ધોનીએ ફેન્સ સાથે સેલ્ફી પણ લીધી.\nમીડિયા રિપોર્ટ મુજબ ધોની સાથે તેની પત્ની સાક્ષી પણ નજરે આવી હતી. ઉલ્લેખનીય છે કે ધોની વર્લ્ડ કપ 2019 બાદ કાશ્મીરમાં ભારતીય સેના સાથે ડ્યૂટી પર હતો. ધોનીએ સેનાની વિક્ટર ફોર્સ સાથે 15 દિવસની ટ્રેનિંગ પણ કરી હતી. આ ટ્રેનિંગ દરમિયાનની ધોનીના કેટલાક ફોટો અને વીડિયો સોશિયલ મીડિયા પર વાયરલ થયા હતા. સેનામાં રહી ધોનીએ પેટ્રોલિંગ, ગાર્ડ અને પોસ્ટ ડ્યૂટીની જવાબદારી સંભાળી હતી.\nઆપને જણાવી દઈએ કે તાજેતરમાં ધોનીની પત્ની સાક્ષી ધોનીએ ઝારખંડ સરકારના ઝીરો પાવર કટના દાવાની પોલ ખોલી છે. વાસ્તવિકતા સરકારના દાવાથી ખૂબ જ દૂર છે. ગુરૂવારના રોજ સાક્ષીએ વીજળી કાપને લઇ ટ્વીટ કરી જેમાં લખ્યું કે રાંચીના લોકો દરરોજ વીજળી કાપનો અનુભવ કરે છે. તેની રેન્જ ચારથી સાત કલાકની હોય છે. સાક્ષીએ સાંજે 4.37 વાગ્યે પોતાની ટ્વીટમાં પાંચ કલાકથી વીજળી ના હોવાનો ઉલ્લેખ કર્યો અને કહ્યું કે વીજળી કાપનું કોઇ કારણ નથી. હવામાન સારું છે અને કોઇ તહેવાર પણ નથી.\nઆ વીડિયો પણ જુઓ: નવલી નવરાત્રી, શીખો ગરબાના અવનવા સ્ટેપ


ફ્રી કોરોના વેક્સીન પર બોલ્યા મોદી સરકારના મંત્રી – દેશના દરેક નાગરિકને રસી મફતમાં મળશે | CN24NEWS\nHome ટોપ ન્યૂઝ ફ્રી કોરોના વેક્સીન પર બોલ્યા મોદી સરકારના મંત્રી – દેશના દરેક નાગરિકને...\nફ્રી કોરોના વેક્સીન પર બોલ્યા મોદી સરકારના મંત્રી – દેશના દરેક નાગરિકને રસી મફતમાં મળશે\nકોરોના મહામારી વચ્ચે દેશમાં બિહાર વિધાનસભા ચૂંટણી પ્રચારમાં ફ્રી કોરોના વેક્સીનનો મુદ્દો હવે રાજકીય મુદ્દો બની ગયો છે. ઘણા વિપક્ષી પાર્ટીઓએ સરકાર પર સવાલો ઉઠાવ્યા છે. ત્યારે આ દરમિયાન કેન્દ્રીય મંત્રી પ્રતાપ સારંગીનું મોટું નિવેદન સામે આવ્યું છે. કેન્દ્ર સરકારમાં મંત્રી પ્રતાપ સારંગી કહે છે કે માત્ર બિહાર જ નહીં, પરંતુ દેશના દરેક નાગરિકને કોરોના રસી મફતમાં મળશે.\nઓરિસ્સાના બાલાસોરમાં કેન્દ્રીય મંત્રી પ્રતાપ સારંગીએ કહ્યું કે પીએમ મોદીએ કહ્યું છે કે દરેકને કોરોના રસી મફતમાં મળશે, એક વ્યક્તિને કોરોનાની રસી પૂરી પાડવા માટેનો ખર્ચ પાંચસો રૂપિયા થશે. બાલાસોરમાં પેટા-ચૂંટણીઓ યોજાવાની છે અને પ્રતાપ સારંગી ત્યાં પ્રચાર માટે ગયા હતા.\nબીજેપી દ્વારા બિહારમાં સત્તામાં આવવા પર દરેક વ્યક્તિને ફ્રી કોરોના વેક્સીનની જાહેરાત બાદ બધા જ રાજકીય પક્ષોએ મુદ્દો ઉઠાવી લીધો છે. તેમના મત મુજબ દરેક રાજ્યને કેન્દ્ર તરફથી ફ્રી કોરોના વેક્સીન મળવી જોઇએ.\nબિહારમાં ભાજપની ફ્રી વેક્સીનની જાહેરાત પછી મધ્ય પ્રદેશ અને તમિલનાડૂ જેવા રાજ્યોમાં પણ રાજકીય પક્ષો દ્વારા ફ્રી કોરોના વેક્સીનું એલાન કરી દેવામાં આવ્યું છે. ત્યારબાદ હવે દિલ્હીના મુખ્યમંત્રી અરવિંદ કેજરીવાલે પણ ફ્રી કોરોના વેક્સીનનો મુદ્દો ઉઠાવી લીધો છે. તેમનુ કહેવુ છે કે સમગ્ર દેશમાં ફ્રી કોરોના વેક્સીન મળવી જોઇએ, કારણ કે તે દેશનો અધિકાર છે.\nઆપને જણાવી દઇએ કે પ્રધાનમંત્રી નરેન્દ્ર મોદીએ દેશના નામે પોતાના સંબોધનમાં કોરોના રસી અંગે ચર્ચા કરી હતી. પીએમ એ કહ્યું હતું કે ભારતના વૈજ્ઞાનિક તેના પર કામ કરી રહ્યા છે અને પરિણામ ટૂંક સમયમાં જ આપણા હકમાં હશે.\nજોકે વર્તમાન સમયની વાસ્તવિકતા એ છે કે દેશમાં કોરોના વેક્સીન ટ્રાયલ હેઠળ છે અને લાંબા સમયમાં તૈયાર થાય એવા સંકેત મળી રહ્યા છે. પરંતુ રાજ્યોમાં આવેલી વિધાનસભા ચૂંટણીએ કોરોના વેક્સીનને ચૂંટણી મુદ્દો બનાવી લીધો છે.\nPrevious articleશેર માર્કેટ : લાલ નિશાન પર ખુલ્યું બજાર, નિફ્ટીમાં સાધારણ ઘટાડો\nNext articleમહેસાણા જિલ્લામાં 11 દિવસ બાદ કોરોનાના 14 કેસ નોંધાયા, 42 સાજા થયા\nરાજ્યમાં કોરોનાને લઇને રાહતના સમાચાર, કેન્દ્રીય આરોગ્ય મંત્રીએ કરી પ્રશંસા\nસોલાર એનર્જી પાર્ક : અદાણી ગ્રૂપને સોંપેલી 1452 વીઘા જમીનની ફાળવણી...


સુરત : કોવિડ કેર આઇસોલેશન સેન્ટર કે ચમત્કારિક દવાખાનું ? દર્દી બનીને આવનાર સ્વયંસેવક બની સેવા કરે છે ! - Morning News Focus- Bringing you the latest news across Gujarat\nસુરત : કોવિડ કેર આઇસોલેશન સેન્ટર કે ચમત્કારિક દવાખાનું ? દર્દી બનીને આવનાર સ્વયંસેવક બની સેવા કરે છે !\nApr 28, 2021 - 04:57\nમોર્નિંગ ન્યુઝ ફોકસ ( જશવંત પટેલ ) : સ્વામી વિવેકાનંદના 'જનસેવા એ જ પ્રભુસેવા' ના સૂત્ર ને સુરતીઓ સાચા અર્થમાં સાર્થક કરી રહ્યા છે. દાનવીર કર્ણ ની ભૂમિ સુરત પર જ્યારે જ્યારે કુદરતી કે કુત્રિમ આપદાઓ આવી છે ત્યારે ત્યારે સુરતીઓ મન મૂકીને સેવાકાર્ય માટે આગળ આવ્યા છે. કુદરતી કે કુત્રિમ આપદા ને અવસર માં પલટવાનું તો સૌ કોઈ સુરતીઓ પાસેથી જ શીખે. હાલમાં કોરોનાની મહામારી જેવી આપદા ના સમયે સુરતીઓએ જે સેવાયજ્ઞ શરૂ કર્યો છે, એની સુવાસ માત્ર ગુજરાત જ નહીં પરંતુ દેશના દરેકે દરેક ખૂણામાં પહોંચી છે.\nસુરતમાં કોરોના કહેર ને કારણે લોકો કોરોના નો શિકાર થઇ રહ્યા હતા ત્યારે સ્વાસ્થ્ય લક્ષી સેવાઓ પૂરી પાડવામાં વર્તમાન સરકાર પાંગળી પુરવાર થતા સુરતીઓએ કોરોના ગ્રસ્ત દર્દીઓની સારવાર માટે ઠેર ઠેર કોવિડ કેર isolation સેન્ટર શરૂ કર્યા. સુરતની સામાજિક રાજકીય અને ધાર્મિક સંસ્થાઓ આ માટે આગળ આવી અને અનેક વિસ્તારોમાં ઓક્સિજન સુવિધાયુક્ત કોવિડ કેર આઇસોલેશન સેન્ટરો શરૂ કર્યા. જેથી સુરતમાં કોરોના ગ્રસ્ત દર્દીઓ ને સૌથી મોટી રાહત મળી અને દર્દીઓનો રિકવરી રેટ ખૂબ જ વધ્યો છે.\nસુરતના સુદામા ચોક પાસે આવું જ એક કોવિડ કેર આઈસોલેશન સેન્ટર હાલમાં કાર્યરત છે. જ્યાં દર્દીઓની પોતાના સ્વજનની માફક સેવા કરવામાં આવી રહી છે. આ covid કેર આઇસોલેશન સેન્ટરમાં ચાલતી સેવાને જોઈને તમને સેવાયજ્ઞ ની મસિહા ગણાતી મધર ટેરેસા ની યાદ આવી જાય તો નવાઈ નહીં ! દર્દીઓને સારવારની સાથે સાથે અપાતી પ્રેમ અને હૂંફ ને લીધે ઝડપથી દર્દીઓ સાજા થઈને પોતાના સ્વજનોની વચ્ચે પાછા ફરે છે. પરંતુ એક વાત નોંધવી રહી કે અહીં સારવાર લઈ રહેલ દર્દીઓને સાજા થયા પછી પણ પોતાના ઘરે જવાનું મન થતું નથી કારણકે અહીંના ડોક્ટરો, નર્સ અને સેવા કાર્યમાં જોડાયેલા અનેક વોલાન્ટિયર્સ દ્વારા દર્દીઓને એટલો બધો પ્રેમ આપવામાં આવે છે કે આ કોવિડ કેર સેન્ટર જ તેમને પોતાના ઘર જેવું લાગે છે. અને સારવાર આપી રહેલા ડોક્ટર, નર્સ અને volunteers તેમને તેમના સ્વજન હોવાનો અહેસાસ કરાવે છે.\nજો કે સુદામા ચોક પાસેના આ કોવીડ આઇસોલેશન સેન્ટરમાં દિવસમાં બે વાર પાવર જતો રહેતા રોજ સ્વંમસેવકો દ્વારા પવન નાખીને દર્દીઓને હુંફ પુરી પાડવામા આવે છે. અહી ૪૦ દર્દીઓ દાખલ છે જેમાથી ૨૨ જેટલા સૌરાષ્ટ થી સુરત આવી દાખલ થયેલા છે. અને દિવસમાં ત્રણ વખત ડોક્ટર દર્દીઓની વિઝીટ માટે આવે છે. દર્દીઓને બે ટાઈમ ચા-નાસ્તો અને પોષણ યુક્ત આહાર આપવામાં આવે છે.90 થી વધારે દર્દીઓ અહીંથી સાજા થઈને પોતાના સ્વજનો વચ્ચે પાછા ફર્યા છે.\nઆ કોવિડ કેર આઇસોલેશન સેન્ટરમાં સ્વયંસેવકો સતત 12 થી 18 કલાક નિઃસ્વાર્થ સેવા આપે છે.કેટલાક એવા દર્દીઓ પણ અહીં આવે છે જેમના કોઈ સ્વજન નથી હોતા એવા દર્દીઓને અહીં આવ્યા બાદ સ્વજનની ખોટ સાલતી નથી. અહીં સેવા આપતા કોરોના વોલાન્ટિયર્સ ની કામગીરી ખરેખર ખૂબ જ પ્રસંશનીય છે. અહીંના આ કોવિડ કેર સેન્ટરનું વાતાવરણ એક મંદિરથી ઓછું નથી. દર્દીઓ ભક્તિમય બનીને નવી શક્તિ અને સામર્થ્યતા પ્રાપ્ત કરી ઝડપથી સાજા થઈ જાય છે.સલામ છે આ કોરોના યોદ્ધાઓ, સ્વયંસેવકો અને સહયોગી સંસ્થાઓને.\nકોરોનાના દર્દીઓ માટે રાહતના સમાચાર : 72 કલાકમાં 250 બેડની કોવિડ હોસ્પિટલ કાર્યરત...\nભાજપના નેતાઓની સેવામાં પણ રાજનીતિ ! હોસ્પિટલ શરૂ કરવાનો જશ ખાટવામાં બે નેતાઓ વચ્ચે...\nહાઇકોર્ટે રેમડેસીવર ઇન્જેક્શ મુદ્દે રૂપાણી સરકારની ઝાટકણી...\n[email protected] Apr 12, 20210261\n[email protected] Jan 5, 20210495\n[email protected] Mar 28, 20210425\n[email protected] Mar 7, 202101006


Democracy becomes stronger if educational institutions run inademocratic manner | શિક્ષણ સંસ્થાઓ લોકશાહી ઢબે ચાલે તો લોકશાહી મજબૂત બને - Divya Bhaskar\nDemocracy Becomes Stronger If Educational Institutions Run In A Democratic Manner\nતમારા સવાલ, ગેસ્ટ એડિટરના જવાબ:શિક્ષણ સંસ્થાઓ લોકશાહી ઢબે ચાલે તો લોકશાહી મજબૂત બને\nપ્રશ્નઃ પત્રકારત્વને ચોથી જાગીર કેમ કહેવામાં આવે છે એ વિશે આપનો મત જણાવશો? - અમરીશ ડી. મહેતા, ભાવનગર\nજવાબઃ રાષ્ટ્રહિતમાં સત્તાધારી પક્ષની ટીકા કરવાનો અધિકાર પત્રકારત્વને પ્રાપ્ત છે એટલે પત્રકારત્વને ચોથી જાગીર કહેવામાં આવે છે. પત્રકારત્વને ચોથી જાગીર કહે છે કારણ કે મીડિયા પાસે સત્તા વગરની શક્તિ છે જે થકી તે સત્તાને નિયમનમાં રાખી શકે છે.\nપ્રશ્નઃ શું આપ નવા પત્રકારોને શિક્ષણ આપતી વખતે પત્રકારત્વના ક્ષેત્રે જ્યારે તેમનો પ્રવેશ થાય ત્યારે તેઓ ભારતીય સંસ્કૃતિને મજબૂત કરે અને વામપંથી વિચારધારાથી હંમેશાં દૂર રહે તેવી સલાહ આપો છો? - રિપલકુમાર પરીખ, અમદાવાદ\nજવાબઃ પત્રકારત્વનાં શિક્ષણ દ્વારા વિદ્યાર્થીઓને વિવિધ વિચારધારાનો અભ્યાસ કરવાની તક આપવામાં આવે છે. અભ્યાસના આધારે વિદ્યાર્થી જાતે નક્કી કરે કે તેને કઇ વિચારધારામાં માનવું છે. શૈક્ષણિક સંસ્થાઓ લોકશાહી ઢબે ચાલે તો જ લોકશાહી મજબૂત બને.\nપ્રશ્નઃ છેલ્લાં ઘણાં વર્ષોથી ગુજરાતમાં બળાત્કાર તથા આપઘાતના બનાવો સતત વધતા જાય છે. બંને બનાવોમાં માનસિકતાને જવાબદાર ગણવામાં આવે છે પરંતુ આ પરિસ્થિતિના ઉકેલ માટે શું પગલાં લેવાં જોઈએ ? - પદ્મનાભ જોશી, અમદાવાદ\nજવાબઃ આવા બનાવો સતત વધતા જાય છે તે અત્યંત દુ:ખદ છે. મહિલાઓ પોતાના ઘર-પરિવારમાં સુરક્ષિત, હિંસામુકત વાતાવરણ વચ્ચે રહે તે આવશ્યક છે. આપણે કાયદાઓ સુધાર્યા પરંતુ માનસિકતા પણ બદલવી પડશે. સ્ત્રીસન્માનના પાઠ દીકરાઓને અને પુરુષોને વિધિવત્ શીખ‌વવા જોઇએ તો જ બળાત્કાર જેવી ઘટનાઓ અટકી શકશે.\nપ્રશ્નઃ એક પત્રકાર તરીકે તમે મહિલા સશક્તીકરણમાં સુધારા અંગે તમે કયા પ્રશ્નો ઉઠાવશો ? - જયેશકુમાર ગોવિંદરામભાઈ રાવલ, મોતીપુરા- બનાસકાંઠા\nજવાબઃ ગુજરાતના સંદર્ભમાં વાત કરીએ તો બાળકીઓના જન્મદરનો મુદ્દો ચિંતાજનક છે. આ અંગે મોટાં પગલાં લેવાયાં હોય એવું ધ્યાનમાં આવતું નથી. ‘બેટી બચાવો’ સૂત્ર માતા-પિતાનાં હૃદયમાં ઊતારવાની જરૂર છે.\nપ્રશ્નઃ મીડિયામાં મહિલાઓને પડતી સમસ્યાઓ વિશે આપનું આકલન શું છે? મહિલાઓએ મીડિયા ક્ષેત્રે કામ કરતાં શું ધ્યાન રાખવું જોઈએ? - અલકા પટેલ, ગાંધીનગર\nજવાબઃ મીડિયામાં નવોદિત પત્રકાર તરીકે મહિલાઓ બહુ જ સારું કામ કરે છે છતાં મીડિયા સંસ્થાઓમાં મહિલાઓ નિ‌ર્ણાયક ભૂમિકામાં આવે તે આવશ્યક છે. રૂપાળા સુંદર ચહેરાઓ સમાચાર વાંચવા માટે ટેલિવિઝનના પડદા પર આવે તેની સાથે સાથે કઇ બાબતોને સમાચાર તરીકે પ્રાધાન્ય આપવું જોઇએ તેવા તંત્રી તરીકે મહિલાઓ બિરાજમાન થાય તે આ‌વશ્યક છે.